İlham Əliyev və birinci xanım mədəniyyət xadimləri ilə görüşüblər - YENİLƏNİB + FOTO+VİDEO\nİlham Əliyev və birinci xanım mədəniyyət xadimləri ilə görüşüblər – YENİLƏNİB + FOTO+VİDEO\nPrezident İlham Əliyev mədəniyyət və incəsənət xadimlərinin bir qrupu ilə görüşdə çıxış edib.\nÖlkə başçısı bir çox məqamlara toxunub. Çıxışın tam mətnini təqdim edirik:\n“Mənim ölkəmizin görkəmli mədəniyyət xadimləri ilə bir çox görüşlərim olub, həm fərdi qaydada, həm müxtəlif tədbirlərdə, mərasimlərdə, mədəniyyət ocaqlarının açılışlarında. Bu gün isə biz daha geniş formatda görüşürük.\nHesab edirəm ki, buna ehtiyac var. Çünki ölkəmiz yeni inkişaf mərhələsinə qədəm qoyur, bütün sahələrdə çox ciddi islahatlar aparılır. İslahatların yeni mərhələsinin anonsu keçən il prezident seçkilərindən sonra verilmişdir. Ciddi islahatların hazırlanması üçün keçən ilin ikinci yarısında çox fəal iş aparılırdı və bu ilin əvvəlindən genişmiqyaslı islahatlara start verildi. Bu islahatlar bütün sahələri əhatə edəcək.\nBuna ehtiyac var. Hətta inkişaf etmiş ölkələrdə daim islahatlar aparılır. İslahatlar yenilik, yeni yanaşma, mövcud problemlərin həlli deməkdir. Bu baxımdan 2019-cu il əvvəlki illərdən fərqlənən çox ciddi il olacaqdır.\nİqtisadi sahədə apardığımız islahatlar gözəl nəticələr verir. Bu ilin birinci ayının göstəriciləri bunu deməyə əsas verir. İqtisadiyyatımız demək olar ki, tamamilə bərpa edilib. Əminəm ki, bu il iqtisadi inkişaf baxımından çox ciddi nəticələr olacaqdır.\nBilirsiniz, dünyada baş vermiş çox dərin maliyyə və iqtisadi böhran bizim ölkəmizdən də yan keçmədi və 2015-ci ildən sonra demək olar ki, bütün ölkələrdə iqtisadi tənəzzül müşahidə olunurdu. İlk növbədə, iqtisadiyyatı neft-qaz sektoru ilə bağlı olan ölkələrdə bu tənəzzül özünü daha çox büruzə vermişdir.\nTəsəvvür edin ki, qısa müddət ərzində ölkənin gəlirləri təxminən 4 dəfə aşağı düşür. Bu, nə deməkdir? O deməkdir ki, biz öz xərclərimizi 4 dəfə azaltmalı idik, çox qısa bir müddət ərzində çox ciddi addımlar atmalı idik, heç bir ölkə buna hazır deyildi, o cümlədən də biz. Biz bunu etiraf edirik və əlbəttə ki, bu böhranlı vəziyyət ölkəmizə böyük zərbə vurdu.\nO vaxt bizim əsas məqsədimiz vətəndaşların sosial müdafiəsini gücləndirmək və bu iqtisadi böhrandan az itkilərlə çıxmaq idi. Hesab edirəm ki, biz buna nail ola bilmişik. 2017-ci il iqtisadi sabitləşmə ili olmuşdur. Keçən il biz artıq iqtisadi inkişafa qədəm qoyduq. Bu il isə artıq inkişaf daha da böyük ölçülərlə özünü göstərir.\nİqtisadi islahatlar imkan verdi ki, sosial sahədə çox ciddi addımlar atılsın. Bu ilin əvvəlindən keçən il ərzində hazırlanmış sosial layihələr icra edilməyə başlanmışdır. Azərbaycan vətəndaşları bunu yaxşı bilirlər. Minimum əməkhaqqının, minimum pensiyanın təxminən 40 faiz artırılması 830 minə yaxın insanı əhatə edir.\nSosial müavinətlərin orta hesabla 100 faiz artırılması təxminən 600 min insanı əhatə edir. Çoxmənzilli binaların sənədləşdirilməsi təxminən 350-400 min insanı əhatə edir. Şəhid ailələrinin problemlərinin həlli, müavinətlərin artırılması və ödənişlərin verilməsi minlərlə insanı əhatə edir. Tələbələrin təqaüdləri əhəmiyyətli dərəcədə artırıldı, bu da 100 mindən çox tələbənin maliyyə vəziyyətini yaxşılaşdırır.\nDigər sosialyönümlü addımlar, dünən imzaladığım Fərman 800 min insanı əhatə edir və deyə bilərəm ki, bu Fərmanın dünyada analoqu yoxdur. Fərmanı oxuyan, onu təhlil edən hər bir vətəndaş bunu görə bilər. Bu, çox ciddi bir sosial təşəbbüsdür. Dövlət bir daha göstərir ki, öz vətəndaşının yanındadır.\nBizim iqtisadi imkanlarımız yarandıqca, ilk növbədə, problemli kreditlər məsələsini həll etməyə qərar verdik və bunu bacardıq. Onu da bildirməliyəm ki, ciddi devalvasiyadan əziyyət çəkən ölkələrin sayı kifayət qədər çoxdur və bizdən də dərin devalvasiyaya uğramış ölkələr vardır. Ancaq heç bir ölkədə bu dərəcədə sosialyönümlü, vətəndaşın marağını güdən addım olmamışdır. Yəni, bütün bu sosial paket təqribən 3 milyona yaxın insanı əhatə edir və bir daha bizim niyyətimizi göstərir.\nSəhiyyə sahəsində çox ciddi islahatlar aparılır. Qərar qəbul olunub və ümid edirəm ki, biz gələn ildən icbari tibbi sığorta sisteminə keçəcəyik. Biz bir neçə şəhərdə pilot layihələri icra etdik və bu layihələr çox müsbət nəticə verir.\nHəm vətəndaşlar razıdırlar, həm də tibbi xidmət yüksək səviyyədə göstərilir. Deyə bilərəm ki, bu şəhərlərdə səhiyyə sahəsində şəffaflıq tam təmin edilib. Beynəlxalq maliyyə qurumları, ilk növbədə, Dünya Bankı, – bu yaxınlarda onların nümayəndələri ilə mənim görüşüm olubdur, – bunu çox yüksək qiymətləndirirlər.\nHesab edirəm ki, hər bir Azərbaycan vətəndaşı bunun faydasını görəcək. Bu, çox ciddi bir islahatdır, sadə məsələ deyil, bəzi ölkələr illər boyu bu islahata doğru gedirdilər, bunu əldə edə bilməyiblər. Ancaq biz nisbətən qısa müddət ərzində bütün lazımi sənədləri hazırladıq və səhiyyə sahəsində çox ciddi dönüş yaranacaq. Çünki keçən dövrdə biz bütün şəhərlərimizdə müasir xəstəxanalar, diaqnostika mərkəzləri tikmişik, yəni, infrastruktur mövcuddur.\nDigər sahələrdə, məsələn, məhkəmə-hüquq sahəsində islahatlara çox ciddi ehtiyac var və müvafiq göstərişlər verilibdir. Şəhərsalma sahəsində. Bakı şəhərində xaotik tikinti prosesi artıq sona çatır. Şəhərsalma və Arxitektura Komitəsi qarşısında çox ciddi vəzifələr qoyulub ki, buna son qoyulsun.\nƏlbəttə, biz imkan verə bilmərik ki, inşaat sektorunda durğunluq yaransın. İnşaat iqtisadiyyatın təkanverici sektorlarından biridir, on minlərlə iş yeri yaradan sahədir. Ancaq Bakının bundan sonrakı şəhərsalma qaydaları baş plan əsasında olmalıdır və gözəl şəhərimizin gözəl siması daha da gözəlləşdirilməlidir. Şəhər nəqliyyatı, şəhər təsərrüfatı ilə bağlı islahatlar aparılır. Hesab edirəm ki, biz bu islahatların aparılmasında uğurlar əldə edəcəyik.\nO ki qaldı mədəniyyət sahəsinə, mən elə bu gün istərdim ki, sizinlə bu məsələlərlə bağlı fikir mübadiləsi aparım və bundan sonra görüləcək işlər haqqında danışaq. Çünki əvvəlki illərdə bir çox işlər görülüb. Mən Prezident kimi çalışırdım ki, həmişə bu sahəyə öz diqqətimi göstərim. Hesab edirəm ki, görülmüş işlər qiymətləndirilməlidir.\nBizim əsas teatrlarımız – Milli Dram Teatrı, Rus Dram Teatrı, Gənc Tamaşaçılar Teatrı, Musiqili Teatr əsaslı təmir olundu. Bölgələrdə teatrlar tikildi və əsaslı təmir edildi, yeni teatrlar yaradıldı. Muzeylərimiz, Bakı şəhərinin muzeyləri demək olar ki, tam şəkildə əsaslı təmir edildi – Tarix Muzeyi, Nizami adına Muzey, Muzey Mərkəzi. İncəsənət Muzeyinin iki binası və Xalça Muzeyi tikildi. Müasir İncəsənət Muzeyi fəaliyyətə başladı, digər muzeylər, mən indi hamısını xatırlaya bilmərəm. Hər bir şəhərdə Tarix-Diyarşünaslıq muzeyləri fəaliyyətə başladı.\nDigər sahələrdə. Yadımdadır, elə ilk qərarlarımdan biri də o idi ki, Azərbaycan klassiklərinin əsərlərini latın qrafikası ilə çap etdirək. Çünki bir qədər anlaşılmayan vəziyyət yaranmışdı. Biz tam olaraq latın qrafikasına keçmişdik və təhsil də latın qrafikası ilə aparılırdı. Ancaq bizim bütün klassiklərimizin kitabları vaxtilə kiril qrafikası ilə çap olunmuşdu.\nOna görə şagirdlər, tələbələr onları oxuya bilmirdilər. O vaxt bizim o qədər də maddi imkanlarımız yox idi. 2004-cü ildə biz bu qərara gəldik. Baxmayaraq ki, maddi vəziyyətimiz çox məhdud idi, biz qısa müddət ərzində bunu da etdik. Nəinki Azərbaycan klassiklərinin, dünya ədəbiyyatının klassiklərinin kitabları latın qrafikası ilə çap olundu.\nİndiyədək bu sahədə görülən işlər bundan ibarətdir. Bundan sonra hansı işlər görülməlidir, bunu siz deməlisiniz. Çünki mən istəyirəm ki, bundan sonra mədəniyyət sahəsində işlər sistemli qaydada görülsün. Biz bu məsələlərlə bağlı siyasətimizi ardıcıl olaraq aparmalıyıq.\nƏlbəttə ki, sadəcə olaraq, mədəniyyət obyektlərinin tikintisi, təmiri bizim məqsədimizi tam ifadə edə bilməz. Biz bu məsələlərə daha da geniş kontekstdə baxmalıyıq. Ümumiyyətlə, mədəniyyətimizin gələcək inkişafı, cəmiyyətdə mövcud olan ovqat, gənc nəslin tərbiyə olunması, bütün bu məsələlər bir-biri ilə bağlıdır.\nÖlkə iqtisadi cəhətdən inkişaf edə bilər, siyasi cəhətdən də beynəlxalq mövqeləri güclü ola bilər, ancaq əgər biz xalqımızın əsas, təməl prinsiplərini diqqətdən kənarda qoysaq, onda ölkəmizin uğurlu inkişafı dayanıqlı ola bilməz.\nMən düz bir ay bundan əvvəl gənclərlə görüşdə dedim ki, bizim gənc nəslimiz milli ruhda tərbiyə olunmalıdır. Ancaq bu halda Azərbaycan əbədi müstəqillik yolu ilə gedə bilər.\nBuna nail olmaq üçün, əlbəttə ki, əsas amil bizim mədəniyyətimizdir, incəsənətimizdir, ədəbiyyatımızdır, ana dilimizdir, milli təfəkkürümüzdür. Ona görə bu məsələlərlə və istənilən məsələ ilə bağlı bu gün mən sizinlə danışmaq istərdim. Hesab edirəm, mən giriş sözümü yekunlaşdırmalıyam ki, sizə daha çox imkan yaradım və siz öz sözünüzü deyəsiniz”.\nOxu.az - İlham Əliyev və birinci xanım mədəniyyət xadimləri ilə görüşüblər - YENİLƏNİB + FOTO+VİDEO\nDeputat: Ən çox sevinənlər talış qardaşlarımız olacaq


Qara dəniz regionunda azad ticarətə nə mane olur? • Azad İqtisadiyyata Yardım İctimai Birliyi\nQARA DƏNİZ REGİONUNDA AZAD TİCARƏTƏ NƏ MANE OLUR?\nAvropa Birliyinin şərq qonşuları böyük iqtisadipotensiala malik olsalar da mal və xidmətlərin, kapitalın və insanların sərbəsthərəkətinə mane olan baryerlərin aradan qaldırmağa hələ də nail ola bilməyiblərvə bu sahədə islahatlar zəif gedir. Bu fikirlər 30 may 2013-cü il tarixindəBakı şəhərində Azad İqtisadiyyata Yardım İctimai Birliyi (AİYİB) və AlmanıyanınFridrix Nauman Fondunun təşkilatçılığı ilə “Qara dəniz regionunda sərhədlərin xərcləri”mövzusunda keçirilmiş beynəlxalq konfransda səsləndirilib.\n4 paneldənibarət beynəlxalq konfransa 70 nəfərdən artıq dövlət qurumlarınınnümayəndələri, Milli Məclisin deputatları, Ukrayna, Gürcüstan, Rumıniya vəABŞ-dan ekspertlər, beynəlxalq təşkilatların və maliyyə qurumlarının,diplomatik missiyaların təmsilçiləri, yerli araşdırma mərkəzlərinin,universitetlərin tədqiqatçıları və ekspertlər runiversitetlərin Almaniya, ABŞvə Rumıniyadan diplomatik missiya təmsilçiləri, Vətəndaş Cəmiyyətininnümayəndələri qatılıblar. Konfrans həmçinin Bambuser vasitəsilə internetdəcanlı yayılıb.\nKonfransın açılışında qonaqları salamlayan AİYİBİdarə Heyətinin sədri Zöhrab İsmayıl konfransın eyni adlı layihə çərçivəsindəkeçirildiyini bildirdi. O qeyd etdi ki, Qeyd edək ki, AİYİB-in və tərəfdaşları Ukrayna İqtisadi Araşdırmalarvə Siyasi Məsləhət Mərkəzi və Gürsüstan Strateji və Beynəlxalq TədqiqatlarFondunun həyata keçirdiyi “Qara dəniz regionunda sərhədlərin xərcləri” layihəsini ABŞ-ın German Marşal Fondunun Regional Əməkdaşlıq naminə Qara dəniz Etimad Proqramı və Atlas İqtisadi Araşdırmalar Fondu və AlmaniyanınFridrix Namuman Fondunun dəstəkləyir.\nKonfransın açılışında Fridrix Nauman Fondunun CənubiQafqaz layih’sinin direktoru Yasemin Pamuk bildirib ki, bu müzakirələrin təşkilindəməqsəd Azərbaycan, Gürcüstan və Ukrayna araşdırma mərkəzlərinin birgə aparıdqlarıtədqiqat barədə ictimayyəti məlumatlandırmaq, Qara dəniz regionunda malların,xidmətlərin, kapitalın və insanların azad hərəkətinə mane olan səbəbləri, azadbazar və liberal iqtisadiyyat ideyalarını cəmiyətə yaymaqdır.\nBirinci paneldəçıxış edən Milli Məclisin deputatı, İqtisadi və Sosil İnnovasiyalar İnstitununrəhbəri, iqtisadiyyat üzrə fəlsəfə doktoru Əli Məsimli bildirdi ki, Azərbaycandaaparılan sosioloji sorğuların əksəriyyəti göstərir ki, cəmiyyətimiz Avropayainteqrasiyaya maraqlıdır. “Avropaya inteqrasiya eyni zamanda Azərbaycanıniqtisadi əlaqələrində və ticarət dövriyyəsində də özünü göstərir”, - deyə millətvəkili əlavə edib. O bildirib ki, “hazırdaregionun ən iri layihələrinin reallaşmasına Azərbaycan, Türkiyə və Gürcüstan böyükrolu var. Azərbaycan hazırda Gürcüstan və Türkiyəyəyə, o cümlədən o biri Qara dəniz ölkələrinə böyükinvestisiya yatırır. Azərbaycanın Gürcüstanda 300, Gürcüstanın isə burada 150 biznes strukturu fəaliyyət göstərir.Türkiyənin Azərbaycana qoyduğu kapital 6,5 milyard dollar hesablanır. Azərbaycanınisə Türkiyəyə qoyduğu kapital 4 milyar dollar civarındadır. Türkiyədəreallaşacaq olan bütün layihələr ümumilkdə 15 milyard dollaradək artacaq. Avropa İttifaqı Azərbaycanda demokratiyanındərinləşməsi və insan haqlarının qorunmasına önəm verir və bildirir ki, yalnız bu mühitdə iqtisadi islahatlarcəmiyyətin hərtərəfli inkişafına kömək edə bilər.Hesab edirəm ki, indi Azərbaycanın gələcək iqtisadi inkişafı insankapitalından, resurslardan, həmçinin iqtisadi interasiya imkanlarında səmərəliistifadə etməkdən asılı olacaq”.\nAtlas İqtisadi Araşdırmalar Fondunun vitse-prezidenti,siyasi elmlər üzrə fəlsəfə doktoru Tom Palmer bildirdi ki, inteqrasiyaiqtisadi, sosial, hüquqi və siyasi xarakter daşıya bilər. Ölkələr bunlardanbiriniə və daha çoxuna malik ola bilərlər, başqa inteqrasiya formalarına malikolmaya bilərlər. İnteqrasiya ilk növbədə xalqlara fayda gətirməlidir. “Bu günAvropaya inteqrasiya prosesində ortada çoxlu sənədlər var və bürokratiyafaktiki olaraq inteqrasiya prosesinə maneəçilik törədir”, - deyə T.Palmer əlavəedib.\nRumıniya Avropa Siyasəti Mərkəzinin aparıcı tədqiqatçısı,siyasi elmlər üzrə fəlsəfə doktoru Stanislav Sekrieru Avropa Birliyinin Şərq Tərəfdaşlığıproqramı üzrə ölkələrin hazırlığından, danışıqların gedişindən danışdı. Obildirdi ki, imzalanması nəzərdə tutulan Dərin və Genişlənmiş Azad TicarətSazişi (DCFTA) Şərq Tərəfdaşlığı ölkələrinin iqtisadiyyatlarınınde-monolizasiyasına və diversifikasiyasına imkanlar açacaq. “Ukrayna, Moldova,Gürcüstan və Ermənistan sazişin imzalanmasına çox yaxın olsalar da, təəssüf ki,Azərbaycan hələ tələb olunan addımları atmayıb”, - deyə o əlavə edib.\nİkinci panelində Gürcüstan Strateji və BeynəlxalqAraşdırmalar Fondunda Avropa Birliyi Araşdırmaları Mərkəzinin direktoru KaxaQoqolaşvili, Ukrayna İqtisadi Tədqiqatlar və Siyasət Konsaltinqi İnstitutununaparıcı tədqiqatçısı Kostiantin Kravçuk vəAİYİB-in aparıcı tədqiqatçısı, Qafqaz Universitetinin mühaziəçisi IlahaSamadova Qara dəniz Regionunda azad ticarət, miqrasiya və investisiyaların sərbəsthərəkəti üzrə ölkələrin təcrübələrini təqdim ediblər. Onlar çıxışlarındaGürcüstan, Ukrayna və Azərbaycan üzrə xarici ticarət dövriyyəsi, birbaşa xariciinvestisiyaları və miqrasiya üzrə təhlil məlumatlarını, prosedurları,islahatlar və regiondan malların, xidmətlərin, kapitalın və əmək resurslarınınsərbəst hərəkətinə mane olan faktorlardan danəşıblar.\nÜçüncü paneldə Tbilisi Azad Universitetinin dossenti, Tbilisi Siyasət Təhlili Mərkəzinin İdarə Heyətinin üzvü, Dərin və Hərtərəfli AzadTicarət Sazişi üzrə Gürcüstan-Avropa Birliyi keçmiş baş danışmanı, iqtisadiyyatüzrə fəlsəfə doktoru Tamara Kovziridze, Ukrayna İqtisadi Tədqiqatlar və SiyasətKonsaltinqi İnstitutunun akademik direktoru Veronika Movçan və USAID-in Azərbaycan Rəqabətlilik və TicarətLayihəsində Ticarət qrupu rəhbəri Elxan Mikayılov Dünya TicarətTəşkilatına üzvlük, Avropa Birliyi Şərq Tərəfdaşlığı üzrə Dərin və HərtərəfliAzad Ticarət Sazişi və Viza Fasilitasiya Proqramı kimi beynəlxalq təşəbbüslərinislahatların sürətlənməsində və regional iqtisadi inteqrasiya üçün yaratdığıimkanlardan danışıblar. Bu prosesdə Azərbaycanın geridə qaldığını vurğulayanElxan Mikayılov ölkəmizin DTT-yə üzvlük məsələsində siyasi iradəninyetərsizliyi özünü açıq göstərir. O bildirib ki, əslində Azərbaycanın bir ilərzində bütün prosedurları və tələb olunan islahatları tamamlamaq imkanı var.\nKonfransın sonuncu panelindəməruzəçilər Kaxa Qoqolaşvili, Kostiantin Kravçuk və İlahə Səmədova Azərbaycan,Gürcüstan və Ukraynanın Doing Business, İqtisadi Azadlıq, Dünya Rəqabətlilik,Bertelsmann Transformasiya və sair indekslər əsasında iqtisadi islahatlarsahəsində nailiyyətlərinin müqayisəli təhlilini təqdim ediblər.\nKonfransın davamı olaraq növbəti mərhələdə,aparılan tədqiqatlarlın nəticəsi ilə bağlı nəşr nəzərdə tutulur. Həmin nəşr 5 məsələniəhatə edəcək. Bunlar: (1) xarici ticarət dövriyyəsinintəhlili, islahatlar və azad ticarətin genişlənməsinə mane olan amillər; (2) birbaşa xarici investisiyalarıntəhlili, investisiya mühiti və sərbəst kapital axınına mövcud maneələr; (3) vizarejimi və prosedurlar, miqrasiya haqqında məlumatların təhlili və insanresurslarının sərbəst hərəkətini məhtudlaşdıran maneələr; (4) Azərbaycan,Gürcüstan və Ukraynanın iqtisadi islahatlar sahəsində nailiyyətlərinin müqayisəlitəhlili; (Doing Business, İqtisadi Azadlıq, Dünya Rəqabətlilik, BertelsmannTransformasiya və sair indekslər əsasında) və (5) Dünya Ticarət Təşkilatınaüzvlük, Avropa Birliyi Şərq Tərəfdaşlığı üzrə Dərin, Hərtərəfli Azad Ticarət Sazişi, Viza Fasilitasiya Proqramı kimi beynəlxalq təşəbbüslərin islahatlarınsürətlənməsində və regional iqtisadi inteqrasiya üçün yaratdığı imkanlar olacaq.


“Günün Qəhrəmanları” müsabiqəsinə müraciətlərin qəbulu davam edir! – Millətin səsi\nAna səhifə / Ekskluziv / “Günün Qəhrəmanları” müsabiqəsinə müraciətlərin qəbulu davam edir!\nNar” və TƏBİB-in birgə təşkilatçılığı ilə keçirilən “Günün Qəhrəmanları” yazı müsabiqəsinə müraciətlərin qəbulu 10 avqust tarixinədək davam edir. Müsabiqə pandemiya ilə mübarizə dövründə fədakarcasına gündəlik işlərini icra etməyə davam edən bütün insanların hekayələrini və sosial təşəbbüslər haqqında yazıları bir araya toplayır. Bugünədək layihədə iştirak üçün 60-dan çox sorğu qəbul edilib.\nMüsabiqəyə qoşulmaq üçün jurnalistlər yazının “Nar” və TƏBİB-in birlikdə keçirdikləri müsabiqə çərçivəsində hazırlandığını qeyd etməklə mediada yerləşdirdikdən sonra müvafiq linklə bərabər “MS Word” faylında media@azerfon.az elektron ünvanına göndərməlidirlər.


Eldar KƏRIMOV - “3N” UĞUR FORMULU\nUğur qazanmaq üçün atılan ilk addım uğur formulumuzdakı ilk “N”-i təmsil edən “NƏYİ?” etdiyimizi bilməkdir.\nKonkret “NƏ” edəcəyini bilməyən insanlar davamlı olaraq fərqli istiqamətlərə yönəldikləri üçün əsas hədəfdən yayınır və çox vaxt uğursuzluqlarından şikayətlənirlər. Nəyi edəcəyini bildiyin zaman isə istər psixoloji, istərsə də fizioloji olaraq bədən həmin istiqamətdə uğur qazanmaq üçün özünü hazırlayır. Bədənimizin iş funksiyası ondan ibarətdir ki, siz sabah heç bir maneəyə məhəl qoymadan sizin üçün önəmli olan bir işi görəcəyinizi beyninizdə konkretləşdirmisinizsə, müəyyən etdiyiniz həmin vaxtda beyniniz bütün bədəni görüləcək iş üçün hazır vəziyyətə gətirəcək. Yox, əgər görüləcək iş havanın isti və soyuqluğuna, yuxudan tez və ya gec oyanmağınıza, sizin əhvalınızın olub-olmamasına bağlı proqramlaşırsa, beyniniz istənilən halda sizin üçün bir bəhanə ortaya qoyacaq. Bir dəfə bəhanələrə öyrəşən bədənin isə bir daha növbəti bir iş üçün özünü toparlaması çox çətin olur. Günlər öz yerini həftələrə, həftələr aylara, aylar isə illərə verir.\nBu bir az da əvvəlcədən nə alacağına qərar verməyib marketə gedən bir insanın vəziyyətinə bənzəyir. Bu vəziyyətdə həmin adam evə qayıtdığı zaman anlayır ki, o əslində özünə o qədər də lazım olmayan məhsullara külli miqdarda pul, dəyərli vaxt və kifayət qədər enerji sərf edib. Aldıqları isə marketə girdiyi andan etibarən gözünə xoş görünən məhsullardan başqa bir şey deyil. Hətta elə hallar da olur ki, marketə çörək almaq üçün girib, çörəkdən başqa hər şey alanların da şahidi oluruq.\nEynilə həyatımızdakı uğur da bu şəkildə baş verir. Nə olacağımızı bilmədən hər şeyin arxasından qaçmaq bizi nəinki bir şeyi, hətta çox şeyi əldə etməkdən də məhrum edir. Siz əgər qərar vermisinizsə ki, müəllim olacaqsınız, o zaman həkimlər daha çox pul qazanır deyə onların da işini öyrənməyə çalışmamalısınız. Sizin ən əsas vəzifəniz öz sahənizlə bağlı hər şeyi mükəmməl bilmək və o sahənin ən yaxşısı olmağa çalışmaqdır. Bu gün qarşıda duran problemlərdən biri də ondan ibarətdir ki, hər hansısa bir sahə üzrə ixtisaslaşmış bir insanın öz ixtisasına uyğun iş tapa bilməməsi və ya o sahədə qazancın az olması onu fərqli sahələrə istiqamətləndirə bilir. Həmin şəxs çalışdığı fərqli sahədə öz işinin öhdəsindən gəlsə də, həmin işi sevmədiyi və sadəcə həmin işdən uğur yox, qazanc güddüyü üçün yerində saymağa davam edir. Ona görə də qəbul etməyimiz lazımdır ki, “bizi uğura aparan qazancı çox olan sevmədiyimiz işlər deyil, qazancı az olsa da sevdiyimiz işlərdir”.\nUğur formulumuzdakı ikinci “N” isə bizə görəcəyimiz işi “NƏ ÜÇÜN?” edəcəyimizi bildirir. Yəni “görəcəyin işi nə üçün etdiyini və məqsədini bilmirsənsə, hədəfi bəlli olmayan ox kimi əsas hədəfdən başqa istənilən yerə istiqamətlənə bilərsən”. Əgər siz müəllim olmaq istəyirsinizsə “nəyi?” sualından sonra “nə üçün?” sualını da özünüzə ünvanlayıb ona cavab tapmağınız lazımdır. Əks təqdirdə dünyanın ən yaxşı müəllimi olsanız da, gördüyünüz işin bəhrəsini və işinizin sizə yaşadacağı xoşbəxtliyi hiss etməyəcəksiniz. Bu bir az da çox bahalı bir qələmə sahib olub, onunla yazacaq cümlə tapa bilməyən bir adamın vəziyyətinə bənzəyir. Unutmamaq lazımdır ki, “sahib olduqları ilə bir şey edə bilməyənlər, əslində, heç bir şeyə sahib deyillər”.\nBir də ən əsası görəcəyiniz işi necə edəcəyiniz çox əhəmiyyətlidir. Deyək ki, siz “nəyi?” edəcəyinizi və “nə üçün?” edəcəyinizi artıq qərarlaşdırmısız. Bundan sonra sizin qarşınızda duran əsas məsələ görəcəyiniz işi “NECƏ?” etməyinizi müəyyənləşdirməyinizdir. Gedəcəyiniz bir ünvana hansı yoldan və hansı vasitələrlə gedəcəyinizi bilmirsinizsə, deməli, siz həmin ünvana gedənə qədər boş yerə həm çox vaxt, həm də həddindən artıq enerji sərf edəcəksiniz. Bəlkə də, nəticədə gedəcəyiniz ünvana heç gedib çata bilməyəcəksiniz. Ona görə də görəcəyiniz iş üçün ən asan və unikal metodları öyrənib o işə başlamağınız sizi uğura daha tez çatdıracaq. Əks təqdirdə illər keçməsinə və enerjinizin tükənməsinə baxmayaraq, heç bir irəliləyiş əldə etməyəcəksiniz.\nNəticə olaraq həyatınızda yeni bir səhifə açmaq istəyirsinizsə: NƏYİ? NƏ ÜÇÜN? NECƏ? edəcəyinizə diqqət edin. Yeni çıxacağınız yolda bu üç sualı həqiqi mənada cavablandıra bilirsinizsə, o zaman siz uğura çox yaxınsınız. UĞURLAR!


Ermənistanın minalı sahələrin xəritəsini təqdim etməməsi hərbi cinayətdir RƏY - İki sahil\n07 mart 2021 19:43 Bütün xəbərlər Haqqımızda Əlaqə\nErmənistanın minalı sahələrin xəritəsini təqdim etməməsi hərbi cinayətdir RƏY\nYusif Bağırzadə: Zəngəzurdan İrəvana qədər tarixi-mədəniyyət nümunələrimiz, abidələrimiz Ermənistan tərəfindən dağıdılıb, saxtalaşdırmaya məruz qalıb\n“Tarixi-mədəni abidələr xalqın təkcə tarixi deyil, həm də mənəvi yaddaşını əks etdirir. Bu baxımdan ermənilərin tarixi-mədəni abidələri, o cümlədən məbədlərimizi məhv etmələri erməni xislətinə uyğun hərəkətdir. Onlar bu yolla bizim minilliklər ərzində yaşadığımız torpaqlardan həm tarixi keçmişimizi, həm də mənəvi yaddaşımızı məhv etmək istəyirlər. Ermənilər tərəfindən Azərbaycana məxasus olan tarixi-dini, mədəni abidələr təkcə işğal olunmuş ərazilərimizdə deyil, həmçinin indiki Ermənistan adlanan ərazilərdə də məhv edilib. Zəngəzurdan İrəvana qədər Azərbaycan-türk abidələri, tarix-mədəniyyət nümunələri Ermənistan tərəfindən dağıdılıb, saxtalaşdırmaya məruz qalıb. Ermənilərin tarixi-dini abidələrimizə qarşı vandal davranışları müxtəlif istiqamətlərdə aparılıb. Milli mənsubiyyəti və qədim tarixi, milli, dini ənənələri özündə ehtiva edən abidələr tamamilə uçurulub. Bu abidələrin erməniləşdirilməsinə, özgələşdirilib dəyişdirilməsinə cəhdlər edilib. Beynəlxalq konvensiyalarda bəşəri cinayət kimi qiymətləndirilən bu əməllər bütün bəşər mədəniyyətinə qarşı təcavüz kimi qiymətləndirilməlidir.”\nBu sözləri “İki sahil”ə açıqlamasında politoloq Yusif Bağırzadə erməni vandalizmindən bəhs edərkən deyib.\nHəmsöhbətimiz tarixi, mədəni və dini abidələrimizə qarşı həyata keçirilən terror əməllərinə dair misal da qeyd edib: “İndiki Ermənistan ərazisində, təkcə İrəvan qəzası, Ecmiədzin və Zəngəzurda məhv edilən məscidlərimizn sayı 100-dən artıqdır. Ümumilikdə isə həmin ərazilərdəki məscid və dini abidələrimizin sayı 300-dən artıq olub ki, onların da hamısı ya məhv edilib ya da saxtalaşdırmaya məruz qalıb. Bizlərə məxsus bütün məzarlıqların dağıdılması ilə bağlı da çoxlu sübutlar var. Qoç daşlardan məzarüstü abidələrə, türbələrə, məscidlərə, tarixi binalara qədər bütün maddi-mədəni irsimizin Ermənistan tərəfindən talandığı, məhv edildiyi faktdır. Məqsəd bizim izlərimizi öz doğma torpaqlarımızdan silmək, bu yerləri saxtakarlıqla “erməni torpağı” kimi qələmə verməkdən ibarət olub. Heç şübhəsiz ki, ermənilərin bu cinayətləri cəzasız qalmamalı və onlar bu cinayətlərə görə cavab verməlidirlər. Bunun üçün isə həm dövlət, həm də vətəndaş olaraq hər birimiz ermənilərin bu cinayətlərinin ifşasında fəal olmalı və həqiqətləri bütün mümkün olan vasitələrdən istəfadə edərək dünya birliyinin nəzərinə çatdırmalıyıq”.\nPolitoloq ermənilərin minalanmış ərazilərimizin xəritəsini verməkdən imtina etməsi ilə bağlı mövzudan da bəhs edib: “Müharibələrin ən acı statistikalarından biri də mülki şəxslərin minalardan əziyyət çəkməsidir. Beynəlxalq təcrübəyə əsasən, münaqişələr bitdikdən sonra əksər hallarda minalı sahələrin xəritələri qarşı tərəfə təqdim edilir ki, gələcəkdə mülki əhali bundan zərər görməsin. Ermənistan isə 30 ilə yaxın müddətdə işğalda saxladığı Azərbaycan torpaqlarının minalanmış xəritələrini nəinki təhvil vermir, hətta bu ərazilərdə hər yeri, hərbi təyinatı olmayan torpaqları belə minalayıb. Təbii ki, burada məqsəd mümkün qədər çox sayda mülki şəxsin həlak olmasıdır. Əslində isə postmüharibə dövründə minalı sahələrin xəritəsinin təqdim edilməməsi bu ərazilərə sakinlərin qayıdışını çətinləşdirməyə, uzatmağa, onların ölüm təhlükəsinin artmasına yönəlib ki, bu da hərbi cinayət sayıla bilər.”\nBelə bir xəritənin Ermənistan Silahlı Qüvvələrinin Baş Qərargahında olmasına heç bir şübhə yoxdur\nY. Bağırzadə əlavə edib ki, bu gün Ermənistan hər nə qədər minalanmış ərazilərin xəritəsinin olmadığını iddia etsə də bu, yalandan başqa bir şey deyil: “İstər NATO, istərsə də Sovet və ya indiki Rusiya hərbi təlimatına əsasən minalanan ərazilərin mütləq şəkildə xəritəsi olmalıdır. Həmin xəritələrin bir nüsxəsi müvafiq olaraq minalanmanı həyata keçirən hərbi hissədə, digəri isə silahlı qüvvələrin Baş Qərərgahında saxlanılır. Odur ki, belə bir xəritənin Ermənistan Silahlı Qüvvələrinin Baş Qərargahında olmasına heç bir şübhə yoxdur. Ermənistan isə hər vəchlə xəritəni verməkdən imtina edir. Özü də nəinki əvvəlki dövrdə minalanmış ərazilərin xəritəsini, həmçinin sentyabrın 27-dən, yəni hərbi əməliyyatların başlamasından sonrakı dövrdə basdırılan minaların belə, xəritəsini təqdim etmək istəmir. Nəticədə isə dinc dövrdə günahsız insanlar həlak olur. Artıq bir neçə hərbçimizin və o cümlədən də mülki şəxslərin həmin minaların partlaması nəticəsində həyatını itirdiyini hər birimiz bilirik.”\nHəmsöhbətimiz vurğulayıb ki, günahsız insanların ölümünə son qoyulması üçün həmin xəritələrin Ermənistandan tələb edilməsi şərtdir. Həm beynəlxalq ictimaiyyət, həm Minsk qrupunun üzvü olan ölkələr, o cümlədən də həmsədr ölkələr Ermənistana bu xəritələri Azərbaycan tərəfinə verməsi üçün təzyiq etməlidir. Rusiya da bu məsələdə xüsusilə fəal olmalıdır. Çünki, regionda minalardan əziyyət çəkən təkcə vətəndaşımız olan mülki əhali və həbçilərimiz deyil, həm də Rusiya hərbçiləridir. Başqa sözlə, Ermənistanın minalanmış ərazilərin xəritəsini təqdim etməməsi Rusiya sülhməramlılarının təhlükəsizliyinə də təhdid yaradır.


Azərbaycanda istirahət gününə olan hava proqnozu açıqlanıb Gecə və səhər bəzi yerlərdə duman, çiskin olacaq\n3 Mart , 2018 12:10\nBakı. 3 mart. REPORT.AZ/ Azərbaycanda istirahət gününə - martın 4-nə olan hava proqnozu açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentindən "Report"a verilən məlumata görə, sabah Bakıda və Abşeron yarımadasında hava şəraitinin dəyişkən buludlu olacağı, arabir tutulacağı, əsasən, yağmursuz keçəcəyi gözlənilir. Bəzi yerlərdə zəif duman, gecə çiskin olacaq. Arabir güclənən cənub-qərb küləyi əsəcək.


İki uşaq 2-ci mərtəbədən, biri isə 13-cü mərtəbədən yıxıldı - Valideyn diqqətsizliyi...\n25-04-2019 16:24 - Moderator.az - Hadisə 24\nModerator.az xəbər verir ki, hadisə Rusiyanın paytaxtı Moskva şəhərində baş verib. Belə ki, evdə tək olan 3 yaşlı uşaq binanın 2-ci mərtəbəsindən düşərək ağır yaralanıb. Azyaşlı ətrafdaklar tərəfindən dərhal xəstəxanaya çatdırılıb və vəziyyətinin ağır olduğu bildirilir.\nDaha bir oxşar hadisə isə Moskvanın Puşkin küçəsində baş verib. Bir yaş yarımlıq uşaq pəncərədə oynayarkən qəfil yıxılıb və 2-ci mərtəbədən yerə düşüb. Xəstəxanaya çatdırılan körpəyə ağır kəllə-beyin travması diaqnozu qoyulub.\nQeyd edək ki, aprelin 11-də isə iki yaşlı qız uşağı da 13-cü mərtəbədən yıxılaraq dünyasını dəyişib. Həmin vaxt uşağın anası qonşu otaqda olub.\nMoskva , Puşkin Küçəsi , Rusiya\nBelə ki, evdə tək olan 3 yaşlı uşaq binanın 2-ci mərtəbəsindən düşərək ağır yaralanıb. Azyaşlı ətrafdaklar tərəfindən dərhal xəstəxanaya çatdırılıb və vəziyyətinin ağır olduğu bildirilir.\nBiG.AZ news24.az-a istinadən məlumatına görə, Bakı Ağır Cinayətlər Məhkəməsində Cinayət Məcəlləsinin 120.2.4-cü, yəni xüsusi amansızlıqla və ya ümumi təhlükəli üsulla adam öldürmə maddəsi ilə təqsirləndirilərək 15 il 6 ay müddətinə həbs cəzası verilən 1987-ci il təvəllüdlü Hüseynova Günel Yaşar qızının müraciəti Apelyasiya məhkəməsində icraata götürülüb. Sabunçu rayon sakini G.Hüseynova sevgilisi, 1993-cü il təvəllüdlü Vüqar Atakişiyevi otelin ikinci mərtəbəsində bıçaqlayıb.\n25-04-2019 17:03 - Azxeber.com - Hadisə\nBakı sakini intihar edib. AZXEBER.COM xəbər verir ki, paytaxtın Səbail rayonunda 52 yaşlı Elmar Hacıyev özünü yaşadığı evdə asıb.\nGoranboyda yolu keçən uşağı maşın vurub\n25-04-2019 16:35 - Ona.az - Hadisə\n25-04-2019 15:50 - Xezerxeber.az - Hadisə\nXəzərXəbər xəbər verir ki, bu haqda "Microsoft”un dəstək xidmətindən məlumat verilib. Antivirusların işi təhlükəsizlik paketinin çıxarılmasından sonra dayanıb.\n25-04-2019 12:09 - Strateq.az - Hadisə\nİntihar edən üç uşaq anasının məktubu tapıldı: "Tənhalıqdan yorulmuşam"\n25-04-2019 13:09 - Moderator.az - Hadisə


Çin Titrəməsiz Cockrings İstehsalçıları və Təchizatçıları - CNT Oyuncaqları\nEv > Məhsullar > Cockrings > Titrəməsiz xoruzlar\nCNT Toys Titrəməsiz Cockrings istehsalçısıdır. Orada çoxlu Titrəməsiz Cockrings istehsalçıları ola bilər, lakin Titrəməyən Cockrings istehsalçılarının hamısı eyni deyil. Titrəməsiz Cockrings istehsalında peşəkar təcrübəmiz son 10+ il ərzində təkmilləşdirilmişdir.\nÇin istehsalı olan titrəməyən xoruzları CNT Toys-dan aşağı qiymətə almaq olar. Çində peşəkar yüksək keyfiyyətli məhsul istehsalçıları və fabrikidir.\nAşağıdakılar Titrəməsiz Cockrings haqqındadır, ümid edirəm ki, sizə Titrəməməyən Cockrings haqqında daha yaxşı başa düşməyə kömək edəcəm. Əgər siz daha çox Titrəməsiz Cockrings və ya digər əlaqəli klitoral oyandıran, dovşan vibratoru, dildos— bilmək istəyirsinizsə. və digər məhsullar Titrəməsiz Cockrings bizimlə əlaqə saxlaya bilərsiniz.\nPenis və toplar üçün uzanan Tpe üçbucaqlı üzük\nMaddə nömrəsi: 100308952\nâ— 100% yumşaq və elastik TPE materialı\nâ— Şaftı və topları eyni anda bağlayın\nâ— Müxtəlif forma və ölçülərə uyğunlaşdırın\nPenis və toplar üçün 5 üzüklə birləşdirilmiş uzanan Tpe penis halqası\nMaddə nömrəsi: 100308942\nSuper Yumşaq və Elastik Üç TPE O-üzük Paketi\nMaddə nömrəsi: 330300899\nâ— Üç o-halqa paketi\n100% Silikondan Hazırlanmış Yüksək Keyfiyyətli Penis Üzük\nMaddə nömrəsi: 510353456\nâ— 100% dəbdəbəli silikon material\nâ— İpək toxunuşu ilə yumşaq və hamar\nPeşəkar Çin Titrəməsiz xoruzlar istehsalçılarından və təchizatçılarından biri olaraq biz şəxsi məhsullar təqdim edə bilərik. Fabrikimizdən Titrəməsiz xoruzlar almağa xoş gəlmisiniz. Fabrikimizin bütün istehsal prosesi dəqiqlik və keyfiyyəti təmin etmək üçün diqqətlə və sistematik şəkildə idarə olunur. Biz müştərilər üçün xüsusi məhsullar üzrə ixtisaslaşmışıq.


Cavid Qurbanov: “Hər kəs öz cəzasını alacaq” - Azinforum.az İnformasiya Portalı\nAna səhifə / Siyasət / Cavid Qurbanov: “Hər kəs öz cəzasını alacaq”\nCavid Qurbanov: “Hər kəs öz cəzasını alacaq”\nCəzanın geci-tezi var. Hər kəs öz cəzasını nə zamansa alır və alacaq.\nAzinforum.az xəbər verir ki, bu sözləri Azərbaycan Dəmir Yolları QSC-nin sədri Cavid Qurbanov dəmiryol sahəsinə ayrılan vəsaitlərin düzgün sərf olunmaması haqda danışarkən deyib.\nC.Qurbanov Musavat.com-a müsahibəsində bildirib ki, bu işlə kimsə məşğuldur: “Lazım gələndə, vaxtı çatanda cəzalandırma ilə məşğul olacaq”.\nOnun sözlərinə görə, nazirliklər əsasən dövlətin onlara tapşırdığı siyasətlə məşğul olmalıdır: “Tutaq ki, Nəqliyyat Nazirliyi ölkənin nəqliyyat siyasəti ilə məşğul olmalıdır.\nAmma çox vaxt bizim nazirliklər və məmurlarımız öz sahəsi üzrə olan siyasətlə təsərrüfat fəaliyyətini qarışdırırlar. Hesab edirəm ki, ümumiyyətlə, nazirliklər daha çox dövlətin o sahə üzrə siyasətini yerinə yetirməlidir.\nOna görə də belə qərar qəbul olundu ki, iqtisadiyyatın böhranlı günlərində daha çox operativliyi, çevikliyi təmin etmək, cəld qərarlar qəbul etmək üçün təsərrüfat subyektlərinə sərbəstlik verilsin. Qonşu Gürcüstanda, Rusiyada, Qazaxıstanda da belədir”.\nÖncəki Nizami Rayon İcra Hakimiyyəti və KİVDF jurnalistləri mükafatlandırdı – FOTOLAR\nNövbəti Kərəm Həsənov: “Həmin müəssisələrin fəaliyyəti bərpa ediləcək”


Silahlandırma ilə bağlı suveren hüquq sülhməramlı missiya öhdəliyi ilə toqquşursa… - Veteninfo.Az\nSilahlandırma ilə bağlı suveren hüquq sülhməramlı missiya öhdəliyi ilə toqquşursa…\nTam təsadüfən Rusiya Dövlət Dumasının üzvü, Liberal- demokrat partiyasının rəhbəri Vladimir Jirinovskinin avqustun 19-da “Rossiya 1” dövlət telekanalının “60 minut” proqramında etdiyi çıxışına rast gəldim. Səmimi deyim, xeyli vaxtdır çalışıram ki, bu proqramları izləməyim. Çünki həmin kanallarda çox nadir proqramlar var ki, onlara Jirinovski zehniyyətində olan siyasətçi və ekspertlər dəvət almasınlar.\nHətta rəsmi təbliğatdan uzaq durmalı olan əyləncə xarakterli proqramların bir çoxuna da məhz belə şəxslər dəvət olunur. Sanki məqsədli şəkildə o təəssürata xidmət göstərilir ki, guya velikoros düşüncəsi bütövlükdə Rusiya cəmiyyətinin mövqeyini əks etdirir. Lakin sosial şəbəkələrin Rusiya seqmentində və Youtube kanallarında rus cəmiyyətinin ziyalı təbəqəsinin və müstəqil ekspertlərinin fikirlərilə tanış olduqca, görürsən ki, dövlət kanallarının bütün səylərinə baxmayaraq, bu, belə deyil. Hər halda sosial şəbəkələrdə və digər internet resurslarında xeyli sayda əks fikrə rast gəlmək mümkündür və bu fikirlər də rusların özləri tərəfindən dilə gətirilir. Məsələn, isdedadlı aktrisa, ictimai həyatda müstəqil və obyektiv fikirləri ilə tanınan Liya Axedjakovanı təhqir etdiyi üçün rusların özləri təklif edir ki, 500 avro müqabilində jurnalist Vladimir Solovyova tüpürsünlər. Ölkəsinin jurnalistinə və ya siyasətçisinə tüpürmək, yaxud öpüb gözününün üstündə saxlamaq rus cəmiyyətinin öz seçiminə və fərdi mənəviyyat ölçüsünə bağlı olan məsələdir. Lakin tez-tez həmin bu Solovyovun da qonağı olan Vladimir Jirinovski dövlət telekanalında Əfqanıstan hadisələrini şərh edərkən, bilirsiniz, nə təklif etdi? Dedi ki, Rusiya ora qarışmamalıdır, imkan verməlidir ki, Taliban Orta Asiya ölkələrinə girsin, bu xalqlar da yerə döşənib kömək üçün yalvar-yaxar etsin. Rusiya KTMT öhdəliyini yalnız bundan sonra yerinə yetirə və bunu da o şərtlə edə bilər ki, Orta Asiya respublikaları müstəqillikdən imtina etsinlər və əbədi olaraq Rusiyanın tərkibinə qatılsınlar…\nBəzən, hətta öz içərimizdən bu səsləri də eşitməkdəyik ki, 30 il ərzində Rusiya Dumasında təmsil olunan Jirinovski kimilər yalnız şəxsi fikirlərini ifadə edirlər.\nAmma heç cür inandırıcı deyil ki, uzun onilliklər ərzində dünya güclərinin hesablaşdığı və ambisiyalı rəhbəri olan böyük bir ölkənin əsas siyasi səhnəsində Jirinoski kimilər özbaşına at oynada bilsinlər. Əgər Dumada sədr müavini olan Tolstoy da heyfslənərək həmin Solovyova ictimai şəkildə deyirsə ki, son 30 ildə postsovet ölkələri müstəqillik qazansalar da, müstəqil dövlət hesab oluna bilməzlər, deməli, Jirinovski zehniyyəti Rusiyanın siyasi səhnəsində ötəri və nadir epizod deyil. Bu qənaəti möhkəmləndirən başqa əsaslar da var. Məsələn, Rusiya XİN-nin rəhbəri ölkəsinin sülhməramlı missiya görəvini aşaraq deyir ki, Qarabağın ermənilər yaşayan hissəsində iqdisadi inkişaf layihələrini gerçəkləşdirmək niyyətləri var və bu məqsədlə investorlara çağırış edir. Rusiyanın müdafiə naziri isə erməni həmkarını Moskvada qəbul edib ona qılınc bağışlayır və Ermənistanı bundan sonra da silahlandıracaqlarını bildirir…\nPrezident İlham Əliyev avqustun 14-də “CNN Türk”ə verdiyi müsahibədə qəti şəkildə buna etiraz etdi və bir çox ünvanlara bu mesajı göndərdi: ”Rusiyanın sülhməramlı qüvvələrinin nəzarətində olan ərazilərə Ermənistandan silahlar və hərbçilər göndərilə bilməz. Bu, 10 noyabr üçtərəfli Bəyanatına ziddir…Eyni zamanda, bizim gözləntimiz odur ki, Rusiya Ermənistanı silahlandırmasın. Biz bu məsələni Rusiya tərəfinə çatdırmışıq”. Heç şübhəsiz ki, Prezidentin müsahibəsi və verdiyi bəyanatlar təkcə Rusiya rəsmilərinin deyil, Ermənistana daha açıq şəkildə havadarlıq edənlərin də diqqətindən yayınmayıb. Artıq belə bir məlumat var ki, Rusiya və Fransa prezidentləri arasında baş tutan telefon danışığında Qarabağ yenidən müzakirə mövzusuna çevrilib. Rusiya XİN-nin rəsmi sözcüsü isə bəyan edib ki, Ermənistanın silahlandırılması Rusiyanın suveren hüququdur. Suveren hüququ ola bilər. Lakin bu, sülhməramlı missiya öhdəliyini üzərinə götürən bir ölkənin, ilk baxışdan, xoşməramlı kimi təqdim etdiyi niyyətinə kölgə salırsa və tərəflərdən birində haqlı sual və narahatlıq yaradırsa, deməli, suveren hüquqla öhdəliyin ziddiyyət təşkil etdiyi ortadadır. Əgər niyyət həqiqətən də bölgədə dayanıqlı sülhü təmin etməkdirsə, rəsmi sözçünün istinad etdiyi süveren hüquq imtiyazı, göründüyü kimi, belə bir vəziyyətdə bu məqsədə xidmət etmir, əksinə, bölgənin məqsədli şəkildə silahlandırılması anlamına gəlir. 30 illik münaqişənin səbəbkarı olan işğalçı Ermənistana hərbi dəstəyin verilməsi həm də o anlama gələ bilər ki, erməni cəmiyyətində mövcud olan revanş hissinə əlavə ümid toxumları səpilir. Sülhməramlı missiyanı həyata keçirən ölkəyə hər iki tərəf yalnız o zaman inana bilər ki, arbitr tərəf tutmasın, aralıq etdiyi dövlətlərə münasibətdə, ən azı missiya müddətində, eyni məsafəni gözləsin. Əks təqdirdə, bu, 30 il boyunca Minsk qrupu çərçivəsində, xüsusilə Fransanın sərgilədiyi erməni tərəfkeşliyini xatırladır…\nSon günlər müxalif camiyədə təmsil olunan siyasətçi və ekspertlərdən bəziləri nəyin bahasına olursa-olsun hakimiyyətə irad tutmaq və yalnız onu tənqid etmək naminə bildirirlər ki, “bəs, deyirdiniz Rusiya müttəfiqimizdir? ” Onlara xatırlatmaq istəyirəm ki, Azərbaycan dövləti və Prezident İlham Əliyev bu illər ərzində sübut edib ki, dediyi sözün ağasıdır, əməlləri də sözünün təsdiqinə xidmət edir. Əgər Rusiya və Ermənistan müdafiə nazirlərinin görüşü ilə bağlı TASS informasiya agentliyinin yaydığı rəsmi məlumata diqqət yetirsələr görərlər ki, bu fikri ilk olaraq, avqustun 11-də, Prezidentimizin müsahibəsindən üç gün əvvəl məhz Rusiyanın müdafiə naziri səsləndirib və o, belə deyib: ”Zaqafqaziyada təhlükəsizliyin təmin olunmasında Rusiyanın müttəfiqi və əsas tərəfdaşı Ermənistandır”. Əgər qonşu ölkələrin və ya müttəfiq hesab etdiyimiz dövlətlərin əsas rəsmilərindən kimsə ölkəmizlə bağlı fərqli siyasi bəyanat verirsə və bunu ictimailəşdirirsə, yaxud elə əvvəlcədən həmin mövqedə olubsa, artıq bu, bizim deyil, o ölkələrin söz və əməl vəhdətinin göstəricisidir. Zənnimcə, Prezident İlham Əliyev “CNN Türk”ə verdiyi müsahibədə məhz bu amili nəzərə aldı və bəyanata uyğun olaraq Ermənistanı Rusiyanın müttəfiqi, ölkəmizi isə qonşusu adlandırdı. Əgər o bəyanat şimal qonşumuzun Şuşa və Bakı Bəyannamələri ilə bağlı narahatlığından irəli gəlirsə, Prezident İlham Əliyev müsahibədə buna da aydınlıq gətirdi. Məlum olduğu kimi, bəzilərindən fərqli olaraq, bu Bəyannamələr bağlı qapılar arxasında və ya kimlərdənsə ehtiyatlanaraq gizlin şəkildə imzalanmayıb. Ona görə də dövlətimizin başçısı maraqlı və narahat olan dairələrə bir daha bu mesajı göndərdi: “ Bu birlik, həmrəylik, qardaşlıq sözdə deyil əməldədir…Əziz Qardaşımla imzaladığım Şuşa Bəyannaməsi bunun zirvəsidir”. Prezidentimiz diplomatik dildə ifadə etdiyi bu fikirlə eyni ünvanlara faktiki olaraq onu da çatdırdı ki, ölkəmizin qonşularından gözləntisi sözlə əməlin vəhdətinə inamsızlığın yaranmasına imkan verilməməsidir…\nRusiyanın əsas siyasi səhnəsində yer alan partiya rəhbərlərinin, deputatlarının, ənənəvi ekspertlərinin, politoloqlarının, rəsmi informasiya təbliğatına səfərbər etdikləri jurnalistlərin, ən başlıcası, rəsmi şəxslərinin açıqlamalarından sonra kimsə hesab edirsə ki, Jirinovskinin təhdid və həqarəti şəxsi qısaqapanmasının nəticəsidir, yaxud bir fərdə bağlı olan ötəri haldır, bu qənaəti bölüşmürəm. Son vaxtlar həmin şəxslərin narazılıq etdikləri ölkələrdən biri də Böyük Britaniyadır. Səbəb- regional və qlobal məsələlərdə türklərlə ingilislərin mövqe yaxınlığıdır. Təəssüf ki, guya rus dünyasının müdafiəsi adı altında Rusiyanın informasiya məkanında son günlər tez-tez səsləndirilən fikirlərdən biri də budur ki, Orta Asiya respublikaları və ümumiyyətlə, postsovet ölkələri ilə münasibəti biryolluq aydınlaşdırmaq, imperiyanı diriltmək lazımdır. Bu cür zehniyyətdə olanlara, azacıq da olsa ayılmaları üçün, xoşlanmadıqları ölkənin böyük nümayəndələrindən biri olan U.Çörçillin bu fikrini xatırlatmağı faydalı hesab edirəm: “Münasibəti korlamağın ən yaxşı yolu onu aydınlaşdırmağa başlamaqdır”. Amma görünən odur ki, Şərqi gözəl bildiyini iddia edən, yaxşı tanıdığımız bəzi rus ekspert və siyasətçiləri azərbaycanlıların mentalitetinə hələ də bələd deyillər. Ona görə də, Böyük Azərbaycanlı, böyük dövlət və siyasət adamı Heydər Əliyevin bu müdrik kəlamını onlara da xatırlatmaq istəyirəm. Ümummilli Liderimiz belə deyib: “Böyük siyasəti kiçik hisslərə, xırda mənfəətlərə bağlamaq olmaz”.


Ramazanın 3-cü gününün duası, imsak və iftar vaxtı – TƏQVİM\nMay 7, 2019 ceyhun\nSabah Ramazan ayının üçüncü günüdür. Qafqaz Müsəlmanları İdarəsinin açıqladığı Ramazan təqviminə əsasən, mayın 8-də Bakıda imsak saat 03:54, iftar isə saat 19:58-dədir. Ramazan ayının 3-cü […]\n“Rusiya Suriyada qələbə qazandı” – Amerika nəşrindən sensasion iddia\nSuriyada müharibə başlayandan rejim başçısı Bəşər Əsədi dəstəkləyən Rusiya qələbə qazandı. Bu barədə ABŞ-da nəşr olunan “Foreign Policy” qəzetinin analitik məqaləsində bildirilib. Məqalədə qeyd edilib […]\nBu qəsəbədə kanalizasiya sistemi və marşrut xətti yoxdur – VİDEO\nBakıda Yeni Suraxanı qəsəbəsi, Mərkəzi küçə, döngə 2 ünvanında yaşayan sakinlər qəsəbədəki mövcud vəziyyətdən narahatdırlar. Sakinlərin sözlərinə görə, qəsəbədə nə kanalizasiya sistemi, nə yol, nə […]\nİnterpol daha bir Azərbaycan vətəndaşını axtarışa verib. AZXEBER.COM trend-ə istinadən bildirir ki, 1976-cı ildə Qusar rayonunda anadan olan Faiq Musayev qanunsuz silah saxlamaq və qanunsuz silahlı […]\nAzərbaycanı “Eurovision” mahnı müsabiqəsində təmsil edən Çingiz Mustafayev ilk məşqi üçün Təl-Əviv Expo Mərkəzinin səhnəsinə çıxıb. Çingiz “Truth” mahnısını canlı ifa edərək şousunu göstərib. Səhnədə […]\nSumqayıtda təhlükəli tapıntı – FOTO\nSumqayıtda 26 ədəd tərkibində müxtəlif miqdarda partlayıcı maddə olan top mərmilərinin qalıqları aşkar olunub. ANAMA-dan verilən məlumata görə, Daxili İşlər Nazirliyinin ″102″ Xidməti-Zəng mərkəzi sistemindən […]\nXəbər verdiyimiz kimi, Azərbaycan Respublikasının Prezidenti İlham Əliyev və birinci xanım Mehriban Əliyeva mayın 7-də “Azərxalça” Açıq Səhmdar Cəmiyyətinin Qobustan filialının açılışında iştirak ediblər. AZXEBER.COM […]\nXocahəsən deposunun layihələndirmə işləri davam edir. 2020-ci ildə Bənövşəyi xəttin üçüncü stansiyası istifadəyə veriləcək. AZXEBER.COM xəbər verir ki, bunu jurnalistlərə açıqlamasında “Bakı Metropoliteni” QSC mətbuat […]\nMüğənni Mətanət Əsədovanın ölkədən çıxışına qadağa qoyulub. AZXEBER.COM axşam.az-a istinadən xəbər verir ki, artıq bir neçə ildir sənətçinin ölkədən getmə hüququ tam məhdudlaşdırılıb. Bildirilir ki, […]\n“Kənanı gözəl qızlarla görəndə, sevinirəm” – Aygün\n“Heç vaxt, aramızda qısqanclıq olmur. Ümumiyyətlə, qısqanclıq zəif hisdir”. AZXEBER.COM-un məlumatına görə, bu sözləri müğənni Aygün Mahmudova “Show news” verilişinə açıqlamasında deyib. Sənətçi rejissor həyat […]


“Atrabank”ın sabiq sədri azadlığa buraxılmadı –Şikayəti rədd edildi - Azinforum.az İnformasiya Portalı\nAna səhifə / Kriminal / “Atrabank”ın sabiq sədri azadlığa buraxılmadı –Şikayəti rədd edildi\n“Atrabank”ın sabiq sədri azadlığa buraxılmadı –Şikayəti rədd edildi\nŞikayət təmin edilməyib, Binəqədi Rayon Məhkəməsinin çıxardığı qərar qüvvədə saxlanılıb. Qeyd edək ki, E. Nəbiyev barəsində Binəqədi Rayon Məhkəməsinin qərarı ilə 4 ay müddətinə həbs-qətimkan tədbiri seçilib.\nBaş Prokurorluğun mətbuat xidmətindən verilən məlumatda bildirilir ki, keçirilmiş istintaq-əməliyyat tədbirləri ilə müəyyən edilib ki, ləğvetmə prosesində olan “Atrabank” ASC-nin İdarə Heyətinin sabiq sədri Nəbiyev Elmixan Nəbi oğlu həmin vəzifədə işləyərkən, xidməti vəzifələrinin icrası ilə əlaqədar özü üçün qanunsuz üstünlük əldə etmək məqsədilə öz qulluq səlahiyyətlərindən qulluq mənafeyinə qəsdən zidd olaraq istifadə edib, bank sahəsində qüvvədə olan qanunvericiliyi, o cümlədən Mərkəzi Bankın İdarə Heyətinin banklarda məcmu kapitalının minimum miqdarının 50.000.000 manat müəyyən edilməsi haqqında 25 iyul 2012-ci il tarixli qərarında nəzərdə tutulmuş şərtləri pozmaqla, bankın lisenziyasının ləğv olunmasının qarşısını almaq və bankın fəaliyyətini davam etdirməsi ilə əlaqədar nizamnamə kapitalının artırılması üçün faktiki mövcud olmayan maliyyə vəsaitləri üzrə özünün iştirakı ilə yaradılmış və yaxın münasibətləri olduğu ayrı-ayrı şəxslərin adına rəsmiləşdirilmiş formal, heç bir fəaliyyəti olmayan özəl müəssisələri təşkil edib onların adlarına, o cümlədən “Kristal Fermer” MMC-nin direktoru Heydərov Eldar Müslüm oğluna 3.500.000 manat, “Günel-R” firmasının direktoru Arazov Ağamirzə İmammirzə oğluna 1.000.000 ABŞ dolları, həmçinin “Bəyaz” firmasının direktoru Gərayzadə Rəşadət Hacağa oğluna 1.000.000 ABŞ dolları olmaqla, ümumilikdə 6.705.600 manat məbləğində qanunsuz kreditlər rəsmiləşdirib.\nHazırda cinayət işi üzrə qeyd olunan qanunsuz halların tam və hərtərəfli araşdırılmaqla digər təqsirli şəxslərin dairəsinin müəyyənləşdirilərək məsuliyyətə cəlb edilmələri, habelə vurulmuş ziyanın ödənilməsinin təmin edilməsi istiqamətində zəruri istintaq-əməliyyat tədbirləri davam etdirilir. (APA)\nÖncəki Ova gedən 15 yaşlı oğlan özünü öldürüb – VİDEO\nNövbəti Dünyanın ən varlı idmançısının kimliyi açıqlandı


SSD-ni necə düzgün istifadə etmək olar? Səmərəliliyi artırın - Faydalı məsləhətlər - 2021\nRAM yerinə SSD?\nBir çox məqaləmdə SSD-ləri (Solid-State Drive) qeyd etdim. Bu cihazın bir çox müsbət tərəfi var, ancaq minuslar olmadan edə bilməzdi. Maqnetik bir sabit diskdən hərəkət edən hissələri olmayan bir HDD-yə keçdikdən sonra kompüteriniz yeni bir həyat qazanacaqdır. Məhsuldarlığın bir neçə dəfə artacağını dərhal görəcəksiniz. Məsələn, sistem demək olar ki, dərhal açılır, tətbiqlər ilə eyni. Bir çox qrafik proqramı və ağır oyunlar HDD ilə müqayisədə daha sürətli açılacaqdır.\nSSD-sürücülərin düzgün istifadəsi ilə kompüter sürətinin bir neçə dəfə artacağını hiss edəcəksən, gəlin bu cihazdan çoxunu istifadə edək.\nSSD-ni sistem sürücüsü kimi istifadə etmək\nSSD-ni effektiv istifadə etmək üçün onu bir sistem sürücüsü kimi quraşdırıla biləcəyini, başqa sözlə, Windows və ya başqa bir OS olacağını nəzərə almalısınız. Sistem tez-tez quraşdırıldığı diskə daxil olur, SSD istifadə edərkən giriş müddəti bir neçə dəfə azalacaq.\nBərk vəziyyətdə olan sürücülər çox sürətli qurğular olsa da, həcmləri məhduddur. Bir gigabaytın qiyməti çox yüksəkdir, SSD satan hər hansı bir mağazaya gedsəniz özünüz görə bilərsiniz. Bir çox istifadəçi 250 GB versiyasını belə ödəyə bilmir.\nDigər bir çatışmazlıq, tam gücü səbəbiylə disk performansının azalmasıdır. Belə bir texnologiya. Buna görə ümumi həcmdən ən azı 30% və ya 40% tərk etməyi məsləhət görürəm.\nDiski özünüzü bəzi sənədlərlə doldurmasanız da, sistem özü bunu bilmədən edə bilər. Məsələn, İnternetdən faylları yükləyərkən sistem sürücüsündə yerləşən "Yükləmələr" qovluğunda saxlanılır. Buna əməl etməsəniz, gec-tez disk dolacaq.\nTövsiyə olaraq SSD-də yalnız əməliyyat sistemini və bir neçə vacib proqramı quraşdırmağı təklif edirəm, qalan hər şey adi bir sabit diskdə saxlanıla bilər. Bu həll ən optimaldır, SSD həcminin az olması səbəbindən, hər halda böyük faylları saxlaya bilməyəcəksiniz. Tutaq ki, başqa 500 GB və ya daha çox sabit disk var.\nBir laptop vəziyyətində daxili sabit diski SSD ilə əvəz etmək üçün bir seçim var. Bir sürücünüz varsa, bunun əvəzinə əlavə bir sabit disk quraşdıra bilərsiniz. Sürücü yoxdursa, əlbəttə ki, mövcud HDD-ni daha sürətli, lakin daha az həcmli SSD ilə əvəz edə bilərsiniz, baxmayaraq ki, məlumatların saxlanması üçün əlavə bir sürücü kimi xarici sərt disklər və ya flash sürücülərdən istifadə etməlisiniz. Bu metodun bir dezavantajı var ki, xarici sürücünü istənilən vaxt bir yerdə unuda bilərsiniz.\nSSD-də məlumatların saxlanmasının bütün nüanslarını anladıq. Proqramları başqa bir diskə köçürməyə davam edirik. Və burada sual yaranır, amma bunu necə etmək olar? Bəzi proqramları bir sürücüdən digərinə keçirsək, onda düzgün işləməyi dayandıracaqdır. Bəzi proqram təminatı ilə, əlbəttə ki, bunu edə bilərsiniz, lakin istisnalar çoxdur.\nDemək istəyirəm ki, Windows sizə proqramları nəticəsiz ötürməyə imkan verir, bunun üçün quraşdırılmış proqramın həqiqətən yerləşdiyi Windows-a işarə etmək üçün yaradılan "simvolik işarələr" var. Məsələn, quraşdırılmış bir proqram və ya oyununuz var C: ProrgammFiles. Bu proqramı oradan götürürük və eyni adlı SSD-yə köçürürük, onda yol belə görünəcək: H: ProrgammFiles. İndi əmr satırını işlədirik və mklink əmrindən istifadə edirik. Aşağıdakıları daxil etməlisiniz:\nİndi proqramın C sürücüsündə olduğu ortaya çıxdı, ancaq sistem H sürücüsündə olduğunu düşünür.\nBir və ya digər sənədlərin, məsələn, "Musiqi", "Video", "Yükləmələr", "Sənədlər" qovluqlarının saxlandığı sözdə kitabxanalar var. Bu qovluqlar sistem qovluqlarıdır, lakin yerləri asanlıqla dəyişdirilə bilər.\nAdətən qovluqlar C: İstifadəçilər İstifadəçi adı yolunda yerləşir. Burada bu qovluqları tapırıq, hər sağ siçan düyməsini vurun və gedin "Xüsusiyyətlər"nişana getmək "Yer". Düyməni vurun "Köçür" və istədiyiniz sürücünü seçin.\nSSD-də zibilləri təmizləmək\nFaylları yeni bir sürücüyə köçürməyi başa düşdük. Qeyd etmək istəyirəm ki, zaman keçdikcə disk getdikcə daha çox dolduracaq və bu mövzuda bir şey edə bilməyəcəksiniz. Bir nümunə olaraq, müxtəlif müvəqqəti brauzer sənədlərini - yaddaş kartını, sürücü sənədlərini video kartdan, məsələn, Nvidia, gətirə bilərsiniz, çünki onlar sistem sürücüsündə yerləşən Nvidia qovluğunda saxlanılır.\nBütün zibil və müvəqqəti sənədlərdən təmizləyici olaraq CCleaner proqramı yaxşı uyğun gəlir. Bu proqramdan istifadə edərək köhnəlmiş qeyd qeydləri, boş qovluqlar və silinmiş proqramların qalıqları məhv ediləcəkdir.\nDisk aşınmasını azaltmaq üçün, diskdən istifadə üçün bəzi proqramları məhdudlaşdıra və ya digərini bufer kimi təyin edə bilərsiniz.\nSSD üçün defraqmentasiyanın lazım olmadığı barədə bir fikir var, bu, heç bir halda həyata keçirilməməlidir, çünki bu diskin ömrünü qısaldır. Bu əməliyyat sadəcə çox oxumaq / yazmaq dövrlərini əhatə edir ki, bu da çox təhlükəlidir.\nDüşünürəm ki, bu yazını bitirəcəyim yerdir. İndi SSD-ni necə düzgün istifadə edəcəyinizi, faylları bir diskdən digərinə necə köçürəcəyinizi və həmçinin diskin ömrünü necə artıracağınızı bilirsiniz.\nSosial şəbəkələrdə oluruq:\nRSS kanalına abunə olmağı unutmayın, həmçinin VKontakte qrupumuza qoşulun. Twitter və Google+ səhifəmizi izləyə bilərsiniz.\nHəm də bir abunə ola biləcəyiniz bir Facebook səhifəmiz var.\nCopyright 2021 \_ Hər şeyi necə edəcəyinizi İnternet jurnalı \_ RAM yerinə SSD?


Bakıda doğuşda körpə öldü, həkim işdən çıxarıldı\n26 sentyabr 2019 - 12:20\nMəlumatı xəstənin qohumu Xalid Nəmətzadə verib. O bildirib ki, hadisə Mərkəzi Dəmir Yolu Xəstəxanasında baş verib.\nSəadət Qurbanova adlı qadın 23 sentyabr tarixində doğuş sancısı ilə xəstəxanaya aparılıb. Lakin bu zaman məlum olub ki, onun həkimi Zərnişan İsmayılova istirahətə gedib. Odur ki, doğuşu başqa həkim Səkinə Əsədova həyata keçirib.\nŞikayətçi bildirib ki, doğuş 4 saat çəkib və bu zaman ərzində bizə heç bir məlumat verilməyib. Son anda bildik ki, körpə ölüb. Ölümə səbəb kimi isə uşağın çəkisini göstərdilər. Uşaq 4 kiloqram 700 qram doğulub. Hamı dedi ki, bu zaman həkim qeysəriyyə əməliyyatı etməli idi. Lakin bizə məlumat verilməyib.\nELM, RAYON + ŞƏHƏR


SURİYADA YENİDƏNQURMA DÖVRÜ: müharibədən sonra ittifaqlar dəyişə, Tehran-Pekin oxu yarana bilər - TƏHLİL\n12 September 2018 - 12:02\nSURİYADA YENİDƏNQURMA DÖVRÜ:müharibədən sonra ittifaqlar dəyişə, Tehran-Pekin oxu yarana bilər - TƏHLİL\nİranın xarici işlər naziri Məhəmməd Cavad Zərif sentyabrın 3-də Şama rəsmi səfər edib və Suriyanın yüksək məqamlı səlahiyyətliləri ilə görüşüb. Suriyadakı müharibə sonrası yenidənqurma prosesində İranın rolu müzakirə olunan məsələlər arasında ən mühümü olub. Suriya baş naziri İman Xamislə görüşündə Zərif iki ölkə səfirliyinin bu prosesi asanlaşdıracağını söyləyərək, yenidənqurmada İranın özəl sektorunun iştirakı fikrinə toxunub.\nTehranın Suriyanın yenidən qurulmasında özü üçün ciddi rol müəyyən etmə arzusu avqustun 18-də İranın iqtisadiyyat və şəhərsalma üzrə nazirinin müavini Əmir Amininin başçılıq etdiyi nümayəndə heyətinin Dəməşqə səfərindən diqqət mərkəzindədir. Səfər çərçivəsində iki ölkə arasında uzun müddətli iqtisadi əməkdaşlıq müqaviləsi müzakirə edilib.\nTərəflərin razılığa gəlib-gəlmədiyinə dair heç bir detal ortaya çıxmasa da, Yol və Şəhərsalma üzrə Nazirliyin təmsilçisi avqustun 31-də müqavilənin əsaslarını açıqlayıb. Nazirliyin beynəlxalq əlaqələr şöbəsinin müdiri Teymur Bəşir Qonbadi bildirib ki, İran şirkətləri Suriyanın nəqliyyat infrastrukturunun yenidən qurulmasına və ölkədə 30 min evin inşasına cəlb olunacaqlar. Qonbadi, həmçinin İraq vasitəsilə İran və Suriya arasında dəmir yolu inşasının planlaşdırıldığını açıqlayıb. O, Çinin BRI layihəsi çərçivəsində Aralıq dənizinə çıxışın təmin edilməsi istəyi nəzərə alınaraq çəkiləcək.\nİranın müdafiə naziri Əmir Hatəminin avqustun 27-də Dəməşqə səfəri ilə aydın olub ki, Suriyadakı yenidənqurma planı hərbi ölçüyə də sahibdir. Hatəminin Suriyaya ikigünlük səfəri zamanı müdafiə tərəfdaşlığı mövzusunda razılaşma imzalanıb və bu da İranın Suriya silahlı qüvvələri və hərbi sənaye sektorunda iştirakını nəzərdə tutur.\nSuriyanın yenidən qurulması strategiyası xüsusi iqtisadi, geosiyasi və hərbi aspektlərə malikdir. İqtisadi olaraq prezident Donald Trampın 2015-ci ilin nüvə sazişindən çəkilmə qərarı sonrasında təkrar tətbiq olunan ABŞ sanksiyalarının mənfi təsirlərini aradan qaldırmaq düşünülür. Çünki Vaşinqtonun “xəyanət”indən sonra bir çox böyük beynəlxalq şirkət İrandakı fəaliyyətini dayandırıb. Nəticədə, beynəlxalq iqtisadi fəaliyyətini davam etdirmək üçün İranın ümidi kiçik və orta müəssisələrə (KOM) bağlanıb.\nİyunun 24-də çıxış edərkən, Zərif bildirib ki, ABŞ-ın nüvə razılaşmasından çıxmasının ardınca Avropa ölkələri İranda işlərini davam etdirmək üçün KOM-lara müraciət edib, çünki bu müəssisələrin ABŞ bazarı ilə daha az əlaqəsi və sanksiya riskləri var. Zərifin sözlərinə görə, İran KOM-lara dəstək verməli və onları Avropalı həmkarları ilə əlaqələndirməlidir.\nSuriyanın yenidən qurulması təkcə İranın özəl sektoru. xüsusilə KOM-ları xaricdə sərfəli iş fəaliyyətlə deyil, həm də bu prosesdə iştirak edə biləcək digər beynəlxalq şirkətlərlə yeni əlaqələr qurma imkanı ilə təmin edə bilər. Bu, İranın iqtisadi əlaqələrinin genişləndirəcək və son dövrlərdə baş verən böhrana baxmayaraq, iqtisadiyyatı canlı saxlamaq üçün mühüm arteriya olacaq.\nGeosiyasi səviyyədə Tehran İraq və Suriyadakı təsirinə arxalanır və Çinlə sıx əlaqələr qurmağa çalışır, özünü BRI-nin əsas komponenti kimi tanıtmaq üçün Pekinə Asiyanı Aralıq dənizi və Qərbi Avropaya birləşdirən quru yolununun alternativi kimi təqdim edir. İran və Çin artıq BRI çərçivəsində bir sıra əməkdaşlıq sazişləri imzalayıb. Ali lider Əli Xamnəi də daxil olmaqla, yüksək məqamlı rəsmilər İranın Çin meqalayihəsində iştirakını dəstəkləyirlər.\nİran ABŞ-ın artan təzyiqi ilə üzləşir, BRI-nin fəal üzvü olmaqla, özünü Şərq-Qərb ticarəti və nəqliyyatının mərkəzinə yerləşdirmək istəyir, bu da Birləşmiş Ştatların beynəlxalq səviyyədə İranı təcridlə səylərini çətinləşdirir.\nDigər tərəfdən, Suriyada müharibədən sonrakı dövr üçün öz iqtisadi planlarını Çin kimi böyük bir gücə bağlayaraq, Tehran Suriyadakı gələcək iqtisadi rolunun potensial rəqiblər tərəfindən məhdudlaşmayacağına əmin olmaq istəyir.\nİranın Suriyadakı yenidənqurma planlarının hərbi cəhətinə gəldikdə isə, birbaşa hərbi varlığını davam etdirmədən hərbi təsirini qorumağa çalışır, buna görə də, ABŞ və İsrail deyil, eyni zamanda, müttəfiqi Rusiyanın təpkisini oyada bilər. Ancaq Suriya silahlı qüvvələrinin yenidən qurulmasında İranın iştirakı İslam Respublikasına silahlı birləşmələrini Suriya ordusuna inteqrasiya etmək, Suriyadakı hərbi təsirini gücləndirmək imkanı verəcək. Bu da İrana “məsləhətçi” missiyalarla, ən azı minimal hərbi varlığı təmin edəcək.\nSuriyanın yenidən qurulmasında aktiv rol oynama istiqamətli son cəhdlər müharibənin təxminən bitməsi deməkdir. Artıq yeni amillərə əsaslanaraq, Tehranın bu ölkədəki rolunu yenidən təyin etmək zamanıdır. İranın Suriyadakı ittifaq və tərəfdaşlıq modelləri müvafiq olaraq dəyişə, məsələn, Rusiya Suriya infrastrukturunun yenidən qurulmasında və xüsusilə enerji sektorunda potensial rəqib kimi görünə bilər. Nəticədə, Tehran-Moskva oxu Tehran-Pekin əməkdaşlıq çərçivəsi ilə əvəzlənəcək.\nNəhayət, bütün bu inkişaflar göstərir ki, İran Suriya rejiminə tam dəstəyini davam etdirəcək, çünki son razılaşmaların həyata keçirilməsi yaxın gələcəkdə Suriyada eyni rejimin davamlılığından asılıdır.


28 Avqust 2019, 17:23 (GMT +4)\nBakı, 28 avqust, SalamNews.Bakıda narkotik vasitələrin satışı ilə məşğul olan şəxslər saxlanılıblar.\nDaxili İşlər Naziriyinin (DİN) Mətbuat xidmətindən SalamNews-a verilən məlumata görə, Binəqədi Rayon Polis İdarəsi 43-cü Polis Bölməsi əməkdaşları tərəfindən Binəqədi qəsəbəsinin müxtəlif nöqtələrində narkotik vasitələrin qanunsuz dövriyyəsi və satışı ilə məşğul olan şəxslərə qarşı növbəti əməliyyat tədbiri həyata keçirilib.\nKompleks əməliyyat zamanı narkotik vasitələrin satışı ilə məşğul olan əvvəllər məhkum olunmuş Yasamal rayon sakini Azər Misdimov, Binəqədi rayon sakinləri Alxan Quliyev və Əlibaba Baxışov, həmçinin Xızı rayon sakini əvvəllər məhkum olunmuş Yavər Qasımov saxlanılıblar. Onların üzərlərinə baxış zamanı şəxsi istehlak miqdarından artıq çəkidə yüksək təsredici xassəyə malik narkotik vasitə olan heroin aşkar olunaraq götürülüb. Saxlanılan şəxslər ifadələrində narkotik vasitələrin dövriyyəsi ilə məşğul olduqlarını etiraf ediblər.


Netanyahu İlham Əliyevi Qüdsə dəvət etdi – vetenim.az və info\nİsrail Dövlətinin baş naziri Benyamin Netanyahu Azərbaycan prezidenti İlham Əliyevə məktub göndərib.\n“Hörmətli cənab Prezident, əziz dost.\nÖtən il İsrail və Azərbaycan diplomatik münasibətlərin qurulmasının 25 illiyini qeyd etdi. Bizim\nBir daha Sizi 100 illik yubileyiniz münasibətilə təbrik edirəm”. /A24.Az/\nPrevious Sumqayıtda “Hər uşaq bir çiçəkdir” adlı sərgi keçirilib – FOTOLAR\nNext Rusiya Paşinyanı susdurdu: Onun Qarabağ bəyanatı…


Rusiyanın 102-ci bazasının taleyi həll olunur?\n25 Yanvar 16:10 | 1 646\nErmənistanda hərbi bazanın çıxarılması ətrafında fikirlər yayılmağa başladı\n“Ermənistanın Türkiyə ilə münasibətlərinin normallaşdırılması prosesinə başlanılıb”. SİA xəbər verir ki, bu barədə Ermənistanın “Joğovurd” nəşri yazıb və qeyd edib ki, artıq Yanvarın 14-də Moskvada iki ölkənin xüsusi nümayəndələrinin görüşləri start götürüldükdən sonra sərhədlərin açılmasını ehtimal edən proses start götürüb.\nErməni nəşri qeyd edir ki, KİV-lərdə və ekspert dairələrində sözügedən mövzu ilə bağlı Türkiyə sərhədləri yaxınlığında yerləşən, həmçinin sərhədləri mühafizə edən Rusiyanın Gümrüdəki 102-ci hərbi bazasının gələcəyi ilə bağlı suallar yaranmağa başlayıb.\nHakim partiya yayılan informasiyanı necə pərdələyir?\n“Joğovurd” Ermənistanın Şirak vilayətindəki etibarlı və ciddi mənbəsinə istinadən təlaşla yazır ki, əgər erməni-türk münasibətləri normallaşmağa doğru hamar şəkildə gedəcəksə bu zaman 102-ci bazanın mövcudluğu, sadəcə, lazımsız olacaq.\nBununla yanaşı, erməni nəşri yazdığı bu məlumata şübhə ilə yanaşır və xatırladır ki, Rusiyanın Ermənistandakı hərbi bazası 2010 və 2016-cı ildə bağlanmış müqaviləyə əsasən, 2044-cü ilə qədər orada qalacaq.\n“Od olmasa, tüstü çıxmaz” misalı\nMaraqlıdır ki, sözügedən məlumat ictimailəşəndən dərhal sonra hakim “Vətəndaş sazişi” partiyasının parlament fraksiyasının katibi Artur Ovannisyan jurnalistlərlə söhbətində bildirib ki, belə bir məsələ gündəmdə yoxdur. “Ermənistan və Rusiya strateji partnyorlardır. Hazırkı məqamda Ermənistanla Türkiyə arasında dialoq başlayıb. Bu dialoq yenicə başlayıb”, deyə o bildirib və əlavə edib ki, hazırda belə informasiyanın yayılması üçün əsas yoxdur.\n“Belə də ki, burada nəyi isə şərh etməyə də heç nə yoxdur. Bizim fəaliyyətimizdə bazanın çıxarılması söhbəti yoxdur”, deyən Ovannisyan görünür bir misalı unudub. Necə deyərlər, “Od olmasa, tüstü çıxmaz”.


Umayra Tağıyeva: “Bu qış şaxta qeydə alınmayıb”\n12:48 04 Fevral 2020 Oxunub : 2505\nİqlim dəyişmələri nəticəsində Azərbaycanda qış ayları daha mülayim keçir, şaxtalı günlərin sayı azalır. Çoxillik normaya əsasən Bakıda yanvar ayında şaxtalı günlərin orta çoxillik sayı 6 gündür. Lakin bu qış hələ ki şaxta qeydə alınmayıb, yalnız yanvarın 25-də havanın temperaturu 0 dərəcəyə yaxınlaşıb.\nAzvision.az xəbər verir ki, bunu jurnalistlərə açıqlamasında Milli Hidrometeorologiya Departamentinin direktoru Umayra Tağıyeva bildirib.\nYağıntılara gəldikdə, yağıntıların miqdarı dekabr ayı ilə müqayisədə bir qədər artıb, lakin daha çox yağış yağıb. Düşən yağıntının miqdarı Bakı və Abşeron yarımadasında 102-179, Yuxarı-Qarabağ zonasında 30-38, Qazax-Gəncə zonasında 17-33, Ağdamda 85, Lənkəran-Astara zonasında 88-181, Neftçalada 221, Quba, Qusar, Qırız, Xaçmaz zonasında 74-90, Qubada 150, Balakən, Zaqatala, Şəki, Oğuz, Qəbələ, İsmayıllı, Şamaxı, Mərəzə, Altıağac, Qırız rayonlarında 25-89, Mərəzədə 112, Mərkəzi-Aran rayonlarında 32-89, Beyləqanda 113 faiz təşkil edib. Son 15 il ərzində havanın orta aylıq temperaturu (2004, 2005, 2007, 2010, 2011, 2013, 2014, 2015, 2016, 2017, 2018) 11 il iqlim normasından yüksək olub. Havanın orta aylıq temperaturu (2006, 2008, 2009, 2012) 4 il iqlim normasından aşağı olub".\nU.Tağıyeva bildirib ki, fevralda havanın orta aylıq temperaturu (2005, 2006, 2008, 2011, 2012, 2014, 2017) 7 il iqlim normasından aşağı olub.\n"Havanın orta aylıq temperaturu (2004, 2009, 2010, 2013, 2016, 2018, 2019) 8 il iqlim normasından yüksək olub. Son onilliklərdə fevral ayında ən soyuq gün 2012-ci il fevralın 8-də qeydə alınıb. Həmin gün minimal temperatur Bakıda mənfi 11 dərəcəyədək aşağı enib. Ən isti gün isə 2005-ci il fevralın 28-də 23.2 dərəcə isti olub. 2020-ci il fevral ayında havanın orta aylıq temperaturunun iqlim normasına yaxın, bəzi yerlərdə 2, Respublikanın dağlıq və dağətəyi rayonlarında isə 3-4 dərəcə yüksək olacağı gözlənilir. Aylıq yağıntının miqdarının iqlim normasına yaxın, bəzi ərazilərdə isə normadan bir qədər çox olacağı ehtimal olunur. Birinci ongünlüyün sonunda hava şəraitinin arabir yağıntılı keçəcəyi, bəzi yerlərdə sulu qar, qar yağacağı, arabir güclənən cənub-qərb küləyinin güclü şimal-qərb küləyi ilə əvəz olunacağı gözlənilir”.


Oxu.az - AQTA-ya qeydiyyatla bağlı daxil olan müraciətlərin sayı açıqlandı\n2019-cu ilin yanvar-aprel ayları ərzində Azərbaycan Respublikasının Qida Təhlükəsizliyi Agentliyinə qida təhlükəsizliyi qeydiyyatı ilə bağlı ümumilikdə 4643 müraciət daxil olub.\nBu barədə agentliyin mətbuat katibi Aysel Fərziyeva Oxu.Az-a açıqlamasında bildirib.\nQeyd edib ki, müraciətlərdən 147-si “ilkin istehsal”, 553-ü “istehsal (emal)”, 17-si “qablaşdırma”, 27-si “saxlanma”, üçü “daşınma”, 441-i “topdan satış”, 2636-sı “pərakəndə satış” və 819-u “ictimai iaşə” fəaliyyət istiqaməti ilə bağlı olub.\nQeydiyyatından imtina edilmiş 32 subyektin fəaliyyətinin sağlamlaşdırılması üçün Qida Təhlükəsizliyi Agentliyi tərəfindən zəruri texniki və metodoloji dəstək göstərilib və aparılan təkrar yoxlamaların nəticələrinə əsasən həmin subyektlərin qida təhlükəsizliyi qeydiyyatına alınması ilə bağlı müvafiq qərar qəbul edilib.\nQurum rəsmisinin sözlərinə görə, mayın 1-dən etibarən qida sahəsində fəaliyyət göstərən sahibkarlıq subyektlərinin qeydiyyatı və reyestrə daxil edilməsi onlayn qaydada həyata keçiriləcək.


Bədənin kompozisiyalı təhlili vasitəsilə güc gimnastikası məşqlərinin səmərəliliyinə nəzarət üzrə məsləhətçinin xidmətləri – PilatesLife® Studiyası\nAna Səhifə / Bədənin kompozisiyalı təhlili vasitəsilə güc gimnastikası məşqlərinin səmərəliliyinə nəzarət üzrə məsləhətçinin xidmətləri\nİnBody 270 aparatında çəkinin kompozit (tərkibli) ölçülməsi – bədənin tərkibini təhlil edən xüsusi aparatda ölçülməsidir. 30 saniyə müddətində yaşlılar və uşaqlar üçün 5 seqmentdə bədən kütləsi indeksinin, əzələ kütləsi həcminin və piy tərkibi faizinin hesablanması, orqanizmdə protein və mineralların həcminin qiymətləndirilməsi aparılır. Həmçinin, yaşlılarda gizli piylənmənin, uşaqlarda\npiylənmə mərhələsinin monitorinqi qiymətləndirilir. Çəkinin tənzimlənməsi üçün tövsiyyələr, qidalanma rejimi və fiziki fəaliyyət səviyyəsi müəyyən edilir. İnBody texnologiyası patentləşdirilmiş və bədən tərkibinin digər analizatorlarından fərqlənir. Bu üsul 98% möhtəşəm dəqiqliyi (mütənasiblik\nüzrə DEXA göstəricilər üzrə) və nəticələrin təkrarlana bilməsini təmin edir.\nİnBody 270 cihazına kənar qurğuları ( printer və ya digər əlavə qurğular) qoşarkən, şəbəkəyə əvvəlcə əlavə qurguları qoşmaq, sonra isə İnBody 270 cihazını qoşmaq lazımdır. Bu qayda elektrik cərəyanından cihazda baş verə biləcək mümkün zədələnmələri aradan qaldırır.\nİstehsalçı – Cənubi Koreya\nİnBody tərəzisində tədqiqatlara hazırlıq:\nÖlçmələri qida qəbulundan minimum iki – üç saat sonra aparmaq lazımdır. Mədədə bütün olanlar bədən kütləsi kimi ölçülür, halbuki, bu belə deyil və nəticədə qeyri – dəqiq göstəricilər alınmasina səbəb olur.\nProsedurdan yarim saat əvvəl sidik kisəsi boşaldılmalıdır;\nMüayinədən əvvəl iki sutka müddətində alkoqol, çay və kofe qəbul etməməli;\nFiziki fəaliyyətdən dərhal sonra ölçmə aparmaq olmaz. Bele ki, fiziki fəaliyyət zamanı orqanizm müəyyən miqdarda su itirir ki, bu da təhlil nəticələrinin qeyri- dəqiqliyinə səbəb olur;\nMüayinə menstruasiya zamanı, menstruasiyadan 5 gün əvvəl və 5 gün sonra aparılmamalıdır, əks halda nəticələr dəqiq olmayacaqdır;\nKüçədə və otaqdaki temperatur arasında böyük fərq varsa, bədənin otaq temperaturuna uyğunlaşmasını gözlənmək lazımdır, Siz üşümüşsünüzsə və ya bədəniniz çox qızmışdırsa analizator səhv edəcəkdir;\nDaha dəqiq nəticə almaq üçün ölçmə proseduru zamanı bədəninizdə mümkün qədər az paltar və bəzək olmalıdır. Sərbəst paltar geyinməli və heç bir dar paltar və kalqotka olmamalı: paltar bədən konfiqurasiyasını dəyişəməməlidir;\nMüayinə aparılmasında məhdudiyyətlər:\nKardiostimulyator bağlanmış şəxslərdə və hamilə qadınlarda müayinə aparılmamalıdır.


Təcavüzə məruz qalan qadın ictimaiyyət önündə çıxış edib | KONKRET\nTəcavüzə məruz qalan qadın ictimaiyyət önündə çıxış edib\n13 Avqust, 2019 - 14:50 101\nÜzü tibbi maska və tünd eynək altında gizlədilən“Talqo” qatarında bələdçilər tərəfindən təcavüzə məruz qalan qadın, anonim olsa da, açıq şəkildə çıxış edib. Bu hadisə paytaxtda cinsi zorakılığa görə cəzanın sərtləşdirilməsinə həsr olunmuş “dəyirmi masa” da baş verib.\nZərərçəkən bildirib ki, bu işi ört-basdır etmək üçün, ona dəfələrlə pul təklif edilib. Bu məbləğ onun iki aylıq qazancı qədər böyük olub. Lakin qadın təcavüzkarlara qarşı yenidən cəzanı sərtləşdirməyini tələb edir.\nO qeyd edib ki, təqsirləndirilən şəxslərin qohumları ailəsini təqib edib, valideyinlərinin ünvanını araşdırıb tapıblar. Zərərçəkənin sözlərinə görə, “qışda onlar onu 45 dəqiqə gözləyirdilər. Mənə təcavüz edənlərin ucbatından mən ömrümdən bir ili itirdim”.\n“Dəyirmə masa”nın nümayəndəsi Dias Axmetşarip təcavüz qurbanından onların bağışlanmasını istəyib. Hazırda qatarın video kameralarla təchiz edilməsi məsələsinə baxılır. Dias Axmetşarip onu qeyd edib ki, təcavüzkarları işə götürənlər də işdən azad edilib.\nMəclisin deputatı Nurjun Altayevin bu məsələni araşdırdığını əvvəlllər də bu cür hadisələrin baş verdiyini və bunun ilk olmadığını, qadınların daha öncə də bələdçilər tərəfindən təcavuzə uğradığını qeyd edib.\n23 Yanvar, 2020 - 00:45 162\n23 Yanvar, 2020 - 09:30 113\n23 Yanvar, 2020 - 00:36 72\n23 Yanvar, 2020 - 09:51 36\n22 Yanvar, 2020 - 23:34 139\n21 Yanvar, 2020 - 16:15 493\n19 Yanvar, 2020 - 16:13 714\n18 Yanvar, 2020 - 13:25 876


Dollarla olan kreditlərin taleyi necə olacaq? – Açıqlama\n21 December 2015 - 09:40\nXəbər verdiyimiz kimi, bu gün Azərbaycan Mərkəzi bankı qərarı ilə ölkə valyutası üzən məzənnəyə keçib. Bununla da manatın hazırda dolların rəsmi məzənnəsi 47,63% və ya 0,501 manat artaraq 1,5500 manat olub.\nAvrozonanın vahid valyutası da 47,88% və ya 0,5456 manat artaraq 1,6850 manata yüksəlib. Bununla da Azərbaycan manatı 10 ay ərzində 98% devalvasiyaya məruz qalıb.\nDolların bahalaşmasından sonra bu valyuta ilə olan kreditlərin aqibəti müzakirə mövzusuna çevrilib. Dollarla kredit götürən vətəndaşların aqibəti necə olacaq?\nİqtisadçı Oqtay Haqverdiyev azvision-a açıqlamasında bildirib ki, dollarla olan kreditlərin ödənişi üçün güzəştlər edilməlidir:\nV.Bayramov hesab edir ki, dollarla götürülən kreditlərin geri qaytarılması üçün yeni mexanizm müəyyənləşdirməlidir: “Əmanətlərin qorunması, indeksasiyası həyata keçirilməlidir. Eyni zamanda, xarici öhdəliklərinin yerinə yetirilməsi üçün banklara yardımların və aşağı faizli mərkəzləşməmiş kreditlərin verilməsinə ehtiyac var ki, bank sektoru dolların bahalaşmasının kəskin mənfi təsirini hiss etməsin. Bankların xarici borcları dollarla olduğu üçün borcların geri qaytarılmasında çətinliklərin olacağı gözlənilir. Bu baxımdan Mərkəzi Bank bankların sağlamlaşdırılması üçün təcili tədbirlər həyata keçirməlidir.”


SOCAR və BP “Şəfəq-Asiman” yatağında ilk kəşfiyyat quyusunu - QAZMAĞA BAŞLADI - FED.az\nSOCAR və BP “Şəfəq-Asiman” yatağında ilk kəşfiyyat quyusunu - QAZMAĞA BAŞLADI\n19:25 15 Yan 2020\nXəzər dənizinin Azərbaycan sektorunda yerləşən “Şəfəq-Asiman” dəniz blokunda ilk kəşfiyyat quyusunun (“SAX01”) qazılmasına başlanılıb.\nFED.az "AZƏRTAC"a istinadən xəbər verir ki, “Şəfəq-Asiman” bloku üzrə hasilatın pay bölgüsü haqqında sazişdə (HPBS) SOCAR və BP şirkətləri hər biri 50 faiz olmaqla bərabər iştirak payına malikdirlər. Layihənin kəşfiyyat mərhələsinin əməliyyatçısı BP şirkətidir. Quyunun qazılmasını SOCAR-ın “Caspian Drilling Company” şirkəti həyata keçirir.\n“SAX01” quyusu bu müqavilə sahəsində qazılacaq ilk quyudur və onun qazılması 2011-ci ildə Azərbaycan Respublikasının Milli Məclisi tərəfindən təsdiqlənmiş sazişin şərtlərinə uyğundur.\nBu quyunun ümumi dərinliyinin 7000 metrə çatacağı, qazma işlərinin isə təxminən 9 ay davam edəcəyi planlaşdırılır. Sonra quyunun göstəriciləri təhlil ediləcək. Uğurlu olduğu təqdirdə nəticələrin təsdiqlənməsi üçün qiymətləndirmə proqramı həyata keçirilə bilər.\nSOCAR-ın prezidenti Rövnəq Abdullayev deyib: “Bir müddət əvvəl biz tərəfdaş BP şirkəti ilə birlikdə “Şəfəq-Asiman” strukturunda seysmik kəşfiyyat işlərini uğurla başa çatdırdıq. İndi növbəti mərhələyə qədəm qoyaraq, kəşfiyyat quyusunun qazılmasına başlayırıq. Kəşfiyyat qazması strukturun potensialının tam dəqiqləşməsinə imkan yaradacaq. Qürurla deyə bilərik ki, bu gün “Şahdəniz”, “Azəri-Çıraq-Günəşli” və “Şəfəq-Asiman” kimi mürəkkəb layihələr çərçivəsində qazma işlərindən tutmuş dərin özüllərin inşasına kimi bütün əsas xidmətlər məhz Azərbaycan şirkətləri, SOCAR-ın müəssisələri tərəfindən həyata keçirilir. Bu da müstəqillik dövründə Azərbaycan neftçilərinin qazandığı ən mühüm nailiyyətlərdən biridir”.\nBP-nin Azərbaycan, Gürcüstan və Türkiyə regionu üzrə prezidenti Qəri Counz bildirib: “Biz “Şəfəq-Asiman” dəniz blokunda ilk kəşfiyyat quyusunun qazılmasına başlamaqdan çox məmnunuq və sevinirik. Bu dəniz blokunun böyük potensialı var və kəşfiyyat işləri uğurlu olarsa, bu, irimiqyaslı qaz ehtiyatlarının kəşfi ilə nəticələnə bilər. Qazma proqramının təhlükəsiz və etibarlı şəkildə həyata keçirilməsini təmin etmək üçün böyük hazırlıq işləri aparılıb. Bunun üçün ixtisaslaşmış və yüksək motivasiyalı komanda çalışacaq və təzyiqi idarə etməklə qazma imkanlarına malik olan qazma qurğusundan istifadə edəcəyik”.\n“SAX0”1 quyusunun qazma işləri SOCAR-ın “Caspian Drilling Company” (CDC) tərəfindən idarə olunan Heydər Əliyev adına yarımdalma qazma qurğusu vasitəsilə həyata keçirilir. Bu qurğu 2019-cu ilin noyabr ayında “SAX01” quyusu üçün müqavilə əsasında götürülüb və qazma əməliyyatlarının başlanmasına hazırlıq aparmaq üçün quyu sahəsinə göndərilib.


Yol polisi qəza törədən şəxsi niyə evə göndərib? - Azinforum.az İnformasiya Portalı\nAna səhifə / Araşdırma / Yol polisi qəza törədən şəxsi niyə evə göndərib?\nSon aylarda şəhid Elton Əkbərovun qızı 3 uşaq anası Könül Əkbərovanı maşınla vuraraq öldürməkdə təqsirləndirilən iş adamının oğlu, 17 yaşlı Rəhim Rəhimov ölkə gündəmindədir. Onun atası Akif Rəhimov “Xırdalan Xəz” Açıq Tipli Səhmdar Cəmiyyətinin sədri, əmisi Məmməd Rəhimov isə “Yeganə” şadlıq sarayının sahibidr.\nR.Rəhimov həm də hadisə yerindən qaçmaqda ittiham edilir. Lakin o istintaqın bu iddiası ilə razılammayıb və onu hadisə yerindən yol polislərinin göndərdiyini qeyd edib: “Hadisə yerinə gələn polislər soruşdu, dedim mən etmişəm. Sonra başqa polislər də gəldi, dedilər “səni tanıyırıq, narahat olma, yaxşı olacaq”. Yəqin maşının nömrəsindən valideynlərimi tanıyıblar. Mən onlara özümü təqdim etmədim, onlar hər şeyi yaxşı bilirlər. Polislər müəyyən səbəblərə görə mənə dedilər ki, “hadisə yerindən uzaqlaş, taksiyə min get, atana xəbər ver, sürücünüz bura gəlsin”. Fikirləşdim yəqin atamla əmimi tanıdıqları üçün özləri yoluna qoyacaqlar. Polis maşınları YP 251, YP 254 idi, sonra da yuxarılardan olan YP 250 gəldi. Mən də getdim. Sürücümüz Əmrulla ora gəldi, həmin gündən sonra da mən başqa sürücümüzlə universitetə gedib-gəlirdim. Hadisədən sonra da ən azı 1 saat orada qalmışam”.\nR.Rəhimovdan sonra isə şahid kimi Səbail rayon DYP əməkdaşı Asif Kərimov ifadə verib. O bildirib ki, hadisə yerinə gəldiklərində həmkarı, YP 250 nömrəli maşın artıq orada olub: “Qəza törədən maşının isə nömrələri çıxarılmışdı. Mən meyitin yanında dayandım, həmkarım Yasin də yolu tənzimləyirdi. Bu oğlan ağlaya-ağlaya danışırdı, adamlar da başına yığışırdı. Həmin adamların da kim olduğunu bilmirdik. Bəzən elə olanda sürücü ilə dava düşür, əlavə problem yaranırdı. Ona görə oğlanı biraz kənara uzaqlaşdırdıq, dedik get maşınların arasında dayan. Maşında bu oğlanın şəxsiyyətin təsdiqləyəcək heç bir sənədi yox idi. Sonra gəlib gördük ki, bu adam yoxdur. Müstəntiq gəlib hadisə yerinin müayinəsini apardı. Biz ona qəzanı 17 yaşlı gənc bir oğlanın törətdiyini dedik, amma onu axtaranda gördük yoxdu. Sonra araşdırma aparıldı, cəzalananlar da oldu”.\nR. Rəhimovun açıqlamasından sonra yol polislərinin hadisənin mahiyyətinin gizlətməyə təşəbbüs etmələri haqda sosial şəbəkələrdə ittihamlar səslənir, həmin polislərin nə üçün məsuliyyətə cəlb olunmaması haqda suallar verir. “Qafqazinfo” bununla bağlı hər hansı tədbirin olub – olmamasını öyrənmək üçün Bakı şəhər Dövlət Yol Polisi İdarəsinin sözçüsü, polkovnik Vaqif Əsədovla əlaqə saxlayıb. Lakin polkovnik bu haqda hər hansı məlumata malik olmadığını bildirib.\nQeyd edək ki, hadisə günü həmin yerə gələn ailənin sürücüsü Əmrullah Şahbazov qəzanı özünün törətdiyini deyib, R.Rəhimov da qəza zamanı “Enerji” klubda olduğunu bildirib. İlkin olaraq da iş bu istiqamətdə aparılıb. Yol polisi və müstəntiq qəzanı Rəhimin törətdiyini bildiyi halda…\nÖncəki Azərbaycancda boksçular arasında QALMAQAL: – “Hədələyib, arenadan çıxardı”\nNövbəti Türkiyədə Azərbaycana qarşı ŞOK ADDIM: bu mərkəz Ermənistan bayrağına BÜRÜDÜLDÜ – FOTO


“Putin postsovet dövlətlərini Rusiya və Sovet imperiyalarının bir parçası kimi görür” – Elxan Şahinoğlu – Yenicag.Az\nAna Səhifə Banner “Putin postsovet dövlətlərini Rusiya və Sovet imperiyalarının bir parçası kimi görür” – Elxan Şahinoğlu\n“Putin postsovet dövlətlərini Rusiya və Sovet imperiyalarının bir parçası kimi görür” – Elxan Şahinoğlu\nYeni Çağ Media Qrupu – Aprel 21, 2020 - 13:19\n“Hətta vaxtilə Rusiya ilə ittifaqa can atan Belarus da sonda anladı ki, Moskvaya tərəfdaş yox, vassal lazımdır”.\nYenicag.az xəbər verir ki, bu fikirləri Rusiya prezidenti Vladimir Putinin SSRİ-nin bərpasının vacibliyinə yönəlik açıq eyhamlarını şərh edən politoloq Elxan Şahinoğlu deyib.\nPolitoloqun sözlərinə görə, Putin heç bir çıxışında postsovet ölkələrinə müstəqil dövlət kimi yanaşmır:\n“Rusiya prezidenti Vladimir Putin “Rossiya” kanalına son müsahibəsində deyib ki, guya keçmiş Sovet respublikalarında SSRİ-nin bərpası ilə bağlı qorxular tədricən aradan qalxır.\nPutin bildirib ki, keçmiş müttəfiq respublikalar arasında inteqrasiyanın genişlənməsində qəribə heç nə yoxdur. Buna baxmayaraq, Rusiya prezidenti mövcud reallığı belə ifadə edib: “Təəssüf ki, inteqrasiya istənilən qədər irəli getməyib, halbuki bu mümkündür”.\nVladimir Putin sonrakı cümləsində açıqlamasının mahiyyətini bu sözlərlə büruzə verib:\n“SSRİ-nin bərpası kimi fikirlərdən qorxmaq lazım deyil, birlik hamının xeyrinədir və bu qaçılmazdır”.\nPutin keçmiş SSRİ respublikalarının birliyinin dünya bazarlarında rəqabət gücünü artıracağını vurğulayıb. Kreml sahibi keçmiş SSRİ-nin vahid dilinin, nəqliyyat infrastrukturunun və enerji qaynaqlarının olduğunu da xatırladıb. Putin bu birliyin bərpasında maraqlı olmayan qüvvənin adını da çəkib: Qərb”.\nElxan Şahinoğlu əlavə edib ki, Putin postsovet ölkələrini hələ də Rusiya və Sovet imperiyasının tərkib hissəsi olaraq, görür:\n“Birincisi, Putin sonuncu cümləsində yeni heç nə deməyib. Həqiqətən, Qərb SSRİ-nin bərpasını istəmir. Ancaq SSRİ-nin bərpasını heç Putinin haqqında danışdığı keçmiş SSRİ respublikaları, indiki müstəqil dövlətlər də istəmir. Putinin açıqlamasının heç bir yerində keçmiş SSRİ respublikaları müstəqil dövlətlər kimi adlandırılmır.\nBununla Kreml sahibi bu dövlətlərə münasibətini ortaya qoyur. Putin ətrafındakı dövlətləri Rusiya və Sovet imperiyasının tərkib hissəsi kimi qiymətləndirir. Təsadüfi deyil ki, Putin illər öncə verdiyi açıqlamada SSRİ-nin süqutunu “əsrin böyük faciəsi” adlandırmışdı.\nAydındır ki, bunu deyən şəxs Rusiyanın qonşularını müstəqil dövlətlər kimi dəyərləndirə bilməz. Rusiyanın 2008-ci ildə Gürcüstana hərbi müdaxilə edərək Abxaziya və Cənubi Osetiyanı rəsmən işğal etməsini, 2014-cü ildə isə Krımı ilhaq etməsini, Donbasda Ukraynaya tabe olmayan separatçı bölgə yaratmasını bu siyasətin tərkib hissəsi kimi dəyərləndirə bilərik.\nİkincisi, Putin son açıqlamasında “vahid dilə qayıdışa” işarə edərkən, hamının yenidən rus dilində danışmasının vacibliyinə işarə edib. Putini başqalarının fikri maraqlandırmır, o öz xəyallarını reallaşdırmaq istəyir. Necə ki, Adolf Hitler başqa dövlətlərin ərazilərini işğal edərkən öz arzularını gerçəkləşdirmək istəyirdi. Ancaq indi fərqli əsrdir, güclər və maraqlar da fərqlidir. Yəni Putinin dediyi əsas deyil, əsas dünyadakı və bölgədəki qüvvələr nisbətidir.\nÜçüncüsü, keçmiş SSRİ respublikalarından hansı biri imperiyanın yenidən bərpasını, Rusiyanın ağalığı ilə Qərblə münasibətlərinin korlanmasını və nəhayət, müstəqillikdən vaz keçilməsini istəyir? Rusiyanın yaxın müttəfiqləri Qazaxıstan, Belarus və Ermənistan sayılır. Ancaq hətta bu 3 dövlət belə çətin ki, Putinin “SSRİ-ni başqa şəkildə bərpa edək” ideyasına dəstək versin. Rusiya ilə birləşməyə illərdir, hazır olan Belarus belə sonda anladı ki, Moskvaya tərəfdaş yox, vassal lazımdır. Ona görə də Belarus prezidenti Aleksandr Lukaşenko vaxtilə özünün irəli sürdüyü Rusiya ilə ittifaq ideyasından imtina edib.\nDördüncüsü, Putin eyni açıqlamada ziddiyyətli fikirlər söyləyib. SSRİ-nin başqa formada bərpasından danışan Putin sonrakı cümləsində deyib ki, Avrasiya İqtisadi Birliyinin yeni üzvlərlə genişləndirilməsi məsələsində tələsmək lazım deyil. Putin deyib ki, Avropa təcrübəsi inteqrasiya proseslərində çətinliklərin olduğunu və onlarla hesablaşmağın vacibliyini göstərib. Putinin bu fikri ilə razılaşmamaq olmur. Ancaq inteqrasiyanın mövcüd çətinliklərindən danışan Putin eyni zamanda bundan daha sıx inteqrasiya olunması hədəflənən ikinci SSRİ-nin bərpasını necə mümkün hesab edir?\nBaşqa aktual sual da var. İşğalçı Ermənistanla işğala məruz qalan Azərbaycan arasında inteqrasiya necə mümkündür? Bəziləri deyə bilər ki, axı Azərbaycan və Ermənistan Müstəqil Dövlətlər Birliyinin (MDB) də üzvüdürlər. Məsələ burasındadır ki, MDB amorf qurumdur. Putin isə MDB-dən və Avrasiya İqtisadi Birliyindən daha güclü təşkilat yaratmaq istəyir”.\nPutinin bu fikirləri hələ davam edən pandemiya dönəmində səsləndirməsinə isə politloq belə mübnasibət bildirib:\n“Putin “yeni ideyasını” maraqlı dövrdə irəli sürür. Dünya və elə Rusiyanın özü koronavirusla gərgin mübarizə aparır, xəstələrin və ölənlərin sayı artır. Rusiyada vəziyyət ağırdır. Bir tərəfdən koronavirus, digər tərəfdən də neftin qiymətlərinin düşməsi Rusiya iqtisadiyyatını iflic edib. Kremlin sahibi bu problemləri necə həll edəcəyi və ölkənin bütövlüyünün gələcəyi haqqında düşünmək əvəzinə, SSRİ-ni başqa formada bərpa etmək istəyir. Burda deyiblər, özünə umac ova bilmir, özgəyə əriştə kəsir”.


QGIS və pgRouting istifadə edərək Gəzinti və Velosiped İsochrone xəritələrini hesablayırsınız? - Daha çox - 2021\nQGIS və pgRouting istifadə edərək Gəzinti və Velosiped İsochrone xəritələrini hesablayırsınız?\nSadəcə müəyyən bir nöqtədən gəzinti və velosiped izoxronları istehsal etməli olduğumu düşündüyüm kimi QGIS qurdum. ArcMap -ı istifadə etməzdən əvvəl bunu olduqca asanlıqla etdim, amma həqiqətən də QGIS ilə mübarizə aparıram.\nOxuduqlarımdan PGRouting və OSM2PGrouting xəritələndirməsindən (quraşdırdığım) istifadə etməliyəm. Daha əvvəl SQL -dən istifadə etməmişəm və bu izokronları etmək üçün bir dummies bələdçisi axtarıram. Müxtəlif yollarla, ən çox təfərrüatla mübarizə apardığım SQL haqqında oxudum.\nİzokron xəritələrinin necə hazırlanacağını izah edən bir neçə qaynaq var:\nPgRouting ilə ictimai nəqliyyat izoxronları\nBu yazı, pgRouting ilə isochrone xəritələrində müxtəlif təhlillərin necə qurulacağı, necə işlədiləcəyi və aparılacağı ilə bağlı çox detallı məlumatlar ehtiva edir. Aradığınız bir şey olsanız edə biləcəyiniz bir neçə şəkil var:\nŞəkli pgSürüş məsafəsinin istiqamətləndirilməsi.\nŞəkli PgRouting ilə tutma sahələri.\nAçıq mənbə vasitələrindən istifadə edərək sürücü vaxtı çoxbucaqlarının yaradılması\nBu yazı eyni zamanda v.net.iso dən alət ÇİM məsələn, müəyyən bir yol uzunluğunu keçmək üçün sərf olunan vaxtı hesablaya bilər.\nVideoya baxın: add Google Map Terrain Satellite Layer in QGIS (Sentyabr 2021).\nQGIS sahə kalkulyatorunda xülasə sütunu?\n3.6: Çayların təsnifatı - Yerşünaslıq\nFırlanma baz nöqtəsinə nəzarət etməklə kartoklarda etiketlərin fırlanması\nPostgreSQL geodatabase verilənlər bazasını Server üçün ArcGIS ilə qeydiyyatdan keçirmək üçün əlaqə xüsusiyyəti müəyyən edildi?\nArcGIS Desktop istifadə edərək lat/longs və hesablama məsafəsi olan iki nöqtə şəkli faylını müqayisə edirsiniz?\nSərhədsiz Veb Tətbiq Yaradıcısı üçün Dərslik axtarırsınız?\nArcPy istifadə edərək atribut cədvəlinin xüsusi sütunlarını çağırırsınız?\nStatistik analiz üçün raster məsafəsi\n.Shp-dən .kml-ə .shp-ə atributları itirmədən\nŞəhər LIDAR -dan təmizləmə blokları nümunəsi (küçələrdən qaldırılmış bloklar)\nCopyright 2021 \_ Geologiya və Yer Elmləri xəbərləri, məqalələr, fotoşəkillər, xəritələr və s \_ QGIS və pgRouting istifadə edərək Gəzinti və Velosiped İsochrone xəritələrini hesablayırsınız?


Yığmanın meneceri xəbərimizi təsdiqlədi » Football-plus.az\n24 apr 15:06yigma\nHacı-Məhərrəmov: "Bir çox ölkələrə müraciət etsək də, təklifimizə yaxın durmadılar"\nÖtən sayımızda yığmanın U-21-lə yoldaşlıq oyunu keçirəcəyini xəbər vermişdik. Belə ki, iyunun ilk ongünlüyündə həm əsas yığma, həm də U-21 seçmə mərhələ oyununa çıxacaq. Nikola Yurçeviçin yetirmələri evdə Macarıstan və Slovakiya ilə, Milan Obradoviçin komandası isə səfərdə Lixtenşteynlə qarşılaşacaq. Əldə etdiyimiz məlumat beləydi ki, AFFA-nın əsas yığma üçün sınaqçı-rəqib axtarşları bəhrə vermədiyindən qərara alınıb ki, yığma iyunun əvvəlində həmin vaxt toplanışda olan U-21-lə yoldaşlıq görüşü keçirsin.\nMillinin meneceri Zaur Hacı-Məhərrəmov qəzetimizə açıqlamasında informasiyanı təsdiqlədi, eyni zamanda, başqa bir yığma ilə yoldaşlıq matçının reallaşma səbəbini açıqladı: "Bəli, böyük ehtimalla, qeyd etdiyiniz kimi olacaq. U-21-lə oyun iyunun 1-də gerçəkləşəcək. Başqa bir milli ilə görüşün baş tutmamasına gəlincə, əksər yığmalar gec yığışır. FİFA-nın "pəncərə"si iyunun 3-12-si aralığını əhatə edir. Hansısa milli bura gəlmək üçün mayın 25-də yığışmalı, hazırlığa başlamalıdı. Üstəlik, Avropada bir sıra çempionatlar da gec qurtarır. Bir çox ölkələrə müraciət etsək də, təklifimizə yaxın durmadılar. Onları da anlayışla qarşıladıq. Çünki həmin tarix FİFA "pəncərə"sinə düşmür. İyunun 1-nə planlaşdırılan matç U-21 üçün də faydalı olacaq. Bildiyiniz kimi, bu komanda da seçmə mərhələ oyununa çıxacaq. Bir daha qeyd edim ki, tam dəqiqləşməsə də, çox güman, məhz yığma 21 yaşlılarla görüşdə qüvvəsini sınayacaq".\nYığma U-21-lə yoldaşlıq oyunu keçirəcək Yurçeviçin planı dəyişdi Qazaxıstanla Qırğızıstan öndə, Latviya geridə Yığmanın növbəti rəqibi Qazaxıstan oldu Yığma bu gün vətəni tərk edir


AMEA ilə AR Sahibkarlar (İşəgötürənlər) Təşkilatları Milli Konfederasiyası arasında memorandum imzalanıb – Akademik.az\nAMEA ilə AR Sahibkarlar (İşəgötürənlər) Təşkilatları Milli Konfederasiyası arasında memorandum imzalanıb\nÖncə AMEA-nın prezidenti, akademik Akif Əlizadə memorandumdan irəli gələn məsələlər və görüləcək tədbirlər barədə məlumat verib. Konfederasiya ilə əlaqələri yüksək qiymətləndirən AMEA rəhbəri bildirib ki, bu əməkdaşlıq ölkədə innovativ iqtisadiyyatın dəstəklənməsi, elm və istehsalat arasında əlaqələrin gücləndirilməsi, tətbiqi elmi araşdırmaların bazarın tələbatına uyğunlaşdırılması baxımından olduqca əhəmiyyətlidir.\nAMEA-nın biliklər iqtisadiyyatı quruculuğu istiqamətində islahatları davam etdirdiyini deyən akademik Akif Əlizadə əməkdaşlığın bu yöndə fəaliyyətə, texnoloji, elmtutumlu milli məhsulların istehsalına və ölkədə intellektual biznesin formalaşdırılmasına böyük töhfə verəcəyinə əminliyini vurğulayıb.\nSonra çıxış edən ASK-nin prezidenti Məmməd Musayev təşkilatın fəaliyyət istiqamətləri barədə məlumat verib. Bildirib ki, ASK Azərbaycanda biznes mühitinin yaxşılaşdırılmasına təkan verən, sahibkarların fəaliyyətini əlaqələndirən, hüquqi və iqtisadi mənafelərini müdafiə edən, onlara ölkədə və xaricdə tərəfdaşlar tapmağa kömək edən bir qurumdur. Konfederasiya prezidenti ASK-nın ölkənin yüksək iqtisadi səmərəliliyə nail olması, dünya iqtisadi sisteminə uğurlu inteqrasiyası üçün məqsədyönlü tədbirlərin həyata keçirilməsində fəal iştirak etdiyini deyib. ASK-nın sosial-iqtisadi yönümlü beynəlxalq təşkilatların üzvü olduğunu, eləcə də respublikamızın xarici ölkələrdəki səfirlikləri ilə sıx əməkdaşlıq etdiyini bildirib.\nBu gün Azərbaycanda ümumilikdə 600 min sahibkarlıq subyektinin fəaliyyət göstərdiyini söyləyən ASK prezidenti onlardan 100 minə yaxınının hüququ şəxslər, qalanlarının isə fiziki şəxslərə aid olduğunu qeyd edib. Bildirib ki, sahibkarlıq fəaliyyəti ilə rəsmi qeydiyyatdan keçən qurumlar məşğul olurlar.\nHazırda ölkədə elm sahəsinə yeni yanaşmanın formalaşdığını qeyd edən M.Musayev AMEA ilə əməkdaşlığı elmlə biznesin bütünləşməsi baxımından mühüm addım kimi qiymətləndirib. Gələcəkdə elm-biznes sektorunun inkişafını təmin etmək üçün elm adamlarının sahibkarlarla birgə fəaliyyətinə böyük ehtiyac yarandığını vurğulayıb.\nTədbirdə məhsulların istehsalında elmi nailiyyətlərin tətbiqi, elmi-texniki xidmətlərin göstərilməsi, yüksəkixtisaslı kadr hazırlığında elm, təhsil və istehsalat arasında əlaqələrin möhkəmləndirilməsi, müştərək layihələrin həyata keçirilməsi, habelə beynəlxalq təşkilatlarla əməkdaşlıq əlaqələrinin qurulması istiqamətində AMEA ilə ASK-nın birgə inkişaf proqramlarının hazırlanması, sahibkarlığa dair konfederasiyanın təcrübəsinin öyrənilməsi və digər prioritetlərlə bağlı geniş fikir mübadiləsi aparılıb, təkliflər səsləndirilib. Müzakirə olunan məsələlər ətrafında AMEA-nın vitse-prezidenti, akademikİsa Həbibbəyli, AMEA-nın akademik-katibi, akademik Rasim Əliquliyev, AMEA-nın İşlər İdarəsinin müdiri, siyasi elmlər üzrə fəlsəfə doktoru Fətəli Abdullayev, Biologiya və Tibb Elmləri Bölməsinin akademik-katibi, akademikƏhliman Əmiraslanov, Kimya Elmləri Bölməsinin akademik-katibi, akademikDilqəm Tağıyev, “Mətanət A” şirkətinin prezidenti Elxan Bəşirov, “Neuron Technologies” MMC-nin direktoru İsmayıl Ələkbərov, AMEA Rəyasət Heyəti aparatının İnnovasiya şöbəsinin müdiri, aqrar elmlər üzrə fəlsəfə doktoruVüqar Babayev, Geologiya və Geofizika İnstitutunun şöbə müdiri, geologiya-mineralogiya elmləri doktoru Çingiz Kaşkay və digərləri çıxış edərək, qurumlar arasında əməkdaşlığın elm və istehsalat münasibətlərinin uğurlu inkişafına nail olmaq baxımından əhəmiyyətini vurğulayıblar.\nSonda iki qurum arasında memorandum imzalanıb. Sənədi AMEA-nın prezidenti, akademik Akif Əlizadə və ASK-nın prezidenti Məmməd Musayev imzalayıblar.


İdealogiya – motivasiya elementi kimi » HR Azərbaycan - Azərbaycanın ilk HR portalı\n23 aprel, 2017 0 498\nUğurlu biznes qurmaq üçün komandanın vacibliyini bilməyən adam yoxdur. Həmçinin bilməyən yoxdur ki, güclü komanda qurmaq üçün komanda üzvləri nəticəyə və prosesə motivə edilməlidirlər. Bəs Sizcə insanları, əməkdaşlarımızı (daxili müştəriləri) motivasiya etməyin yolu nədir?!\nYazıya başlamazdan əvvəl bir neçə vacib məsələni fiksasiya etmək istəyirəm:\nBiznes sahibinin (və ya CEO-ların) əsas vəzifəsi məhz komandanı hədəfə düzgün motivasiya etməkdir. Motivasiya olmayan istənilən biznesin sonu sovet ittifaqına oxşar olacaq.\nHər bir işçi motivasiya edilməyə ehtiyyac duyur. Heç kim, təkrar edirəm heç kim “lopuğa” işləmir. Kimsə deyirsə ki, “mən filan şirkəti sevirəm və ona görə işləyirəm”… deməli ya həmin adam yalan danışır, yada o şirkətdə mükəmməl motivasiya sistemi fəaliyyət göstərir. Söhbət Azərbaycandan gedirsə… bilin ki, birinci halın olması (yalan danışmağın) 99% bərabərdir!\nMotivasiyasız işçi şirkətə xeyr verməkdən başqa… hər şeyə qadirdir. Ən təhlükəli işçilər maaşlarının, KPİ-nın, əlavə bonusları tələb etməyənlərdir. Bu adamlar artıq ümidlərini tam üzmüşlər və gələcəklərini şirkətlə bağlamırlar, yəni tam DEmotivasiya olan işçilərdilər.\nYuxarıda olan məsələləri Sizlərin yadınıza saldıqdan sonra keçək əsas məsələyə, dediyimiz suallın cavabına: İşçilərin motivasiya etmənin yolu nədir?\nBiz hesab edirik ki, motivasiya yalnız pulla mümkün deyil və əmək-haqqı, KPİ-la, bonusla komandanı nəticələrə uzunmüddətli dövrdə yönləndirmək mümkün deyil. Biz daha əvvəl Marketinq Sevgidən başlar yazısındada bu məsələyə toxunmuşduq. Pul elə bir şeydir ki, o hər zaman azdır… bilirsizda: “İnsan ehtiyyacları sonsuz, resurslar məhduddur”. İşçinin aldığı əmək haqqı nə qədər çox olsa, onun ehtiyyacı daha çox olacaq, pul hər zaman çatmayacaq.\nƏgər biz öz motivasiya sistemimizi “hamının bildiyi” olaraq – Bunu ele, bunu al – məntiqi ilə qursaq, heç vaxt həqiqi motivasiyadan söhbət gedə bilməz. İnsanları, bizi, Sizi motivasiya etməyin yeganə yolu – idealoqiyadır!\nƏgər biznes hansısa bir idealoqiyaya xidmət edirsə və butün komanda bu idealın yerinə-yetirilməsinə çalışırsa… bundan gözəl motivasiya ola bilməz. Güclü şirkətlərdə olan sistemlərə diqqət edin. Şərti P&G, şərti Daimler AG, şərti BASF, şərti Google, şərti Red Bull və s. Bu şirkətlərin hər birində inanılmaz dərəcədə güclü idealoji mübarizə, idealoji motivasiya sistemi işləyir. Bu sistem ən üst səviyyədə işləyir… ola bilsin ki, distribyutor şirkətin işçiləri və ya Azərbaycan kimi xırda nümayəndəliklər bunu hiss etmir lakin üst səviyyədə idealogiya ciddi işləyir.\nÜmumiyyətlə insanın xoşbəxtçiliyinə maddiyyat az təsir edir və müəyyən edilmiş bir mərhələdən sonra maddi qazancla xoşbəxtlik arasında əlaqə tamamiylə kəsilir. Biz bilirik ki, işçinin yaxşı işləməsin üçün onun xoşbəxt olması vacibdir, bu barədə danışmışdıq.\nİdelogiyanın biznesdə tətbiq nöqtələri müxtəlif ola bilər. Məsələn, müştərilərə verilən dəyərlər üzərində qurulan ideloji motivasiyalar. Məsələn, ətraf mühitə və ya gələcək nəsillərə verilən dəyərlər üzərində qurulan idealogiyalar… əsas odur ki, uğurlu motivasiya etmək üçün yaranan idelogiyalar maddiyyatdan kənar olmalıdırlar. Bu şərtdir.\nYerli şirkətlərimizdə ən böyük problemlərdən biri, məhz Sizində bildiyiniz personalın daim “puldan, əmək haqqıdan” şikayətçi olmasıdır. Bunun həlli yolu mükəmməl biznes idelogiyasının yaradılmasından keçir. Biznesin həcmindən asılı olmayaraq ideloqiya sahibkarlar tərəfindən yaradılmalıdır. İşçi başa düşməlidir ki, o yalnız sahibkara pul qazandırmaq üçün işləmir. Diqqət edin. Çox vacib nöqtədir. İşçi etdiyi zəhmətin insanlıq və ya yüksək amallar üçün edildiyini hiss edəndə motivasiya sistemi uzunmüddətli və fundamental olur.\nMən hesab edirəm ki, hər bir menecer işçilərin motivasiyasında, güclü komanda yaratmaq üçün idealoqiyadan istifadə etməlidir. İstifadə edin… nəticəsi Sizə xoş istiqamətdə təəcübləndirəcək.\nSahibkarlar Üçün 9 Məsləhət


Trump Suriyayla bağlı “cəld” qərar vermək istəyir\n2021, 24 Oktyabr, bazar, Bakı vaxtı 14:19\nDonald Trump Baltik ölkələri prezidentləri ilə mətbuat konfransında\nABŞ prezidenti Donald Trump deyir ki, ölkəsinin hərbçilərinin Suriyadan çıxarılmasına “çox sürətlə” qərar vermək istəyir.\n“Suriyada əsas missiyamız İŞİD-dən (İslam Dövləti silahlı qruplaşması) yaxa qurtarmaq idi”, – Trump aprelin 3-də üç Baltik ölkəsinin prezidentiylə birgə mətbuat konfransında deyib.\n“Bu işi tamamlamışıq və çox tezliklə qərar verəcəyik, nə edəcəyimizi ərazidəki digər qüvvələrlə koordinasiya edəcəyik”, – Trump söyləyib.\nPrezidentin deməsinə görə, bu missiya “ölkəmizə çox baha başa gəlir və başqa ölkələrə bizdən çox köməyi dəyir”, – prezident vurğulayıb.\n“Oradan çıxmaq, əsgərlərimizi evlərinə gətirmək istəyirəm. Öz ölkəmizin yenidən qurulmasına başlamaq istəyirəm”, – Trump bildirib.\nO, Estoniya, Latviya və Litvanın İraq və Suriyadakı anti-İŞİD koalisiyasında Birləşmiş Ştatların tərəfdaşları olduğunu, “İŞİD getməyincə dincəlməyəcəklərini” deyib.\n*** Buna da bax: Trump Ağ Evdə Baltikyanı prezidentləri ilə sammit keçirib\nKOMANDASI XƏBƏRDARLIQ EDİR\nTrump əsgərlərini Suriyadan çıxarmaq istəsə də, baş müşavirləri bu məsələdə fərqli düşünürlər, İŞİD-in kökünü kəsməkdən ötrü İraqla Suriyada qalmağın vacibliyini vurğulayırlar.\nBirləşmiş Ştatların Suriyada 2 minədək hərbçisi var. Buraya kürdlərin rəhbərlik etdiyi Suriya Demokratik Qüvvələrinə yardım göstərən, məsləhətlər verən xüsusi əməliyyatçılar da daxildir.\n“The Associated Press” agentliyi adının çəkilməsini istəməyən ABŞ rəsmilərin istinadla yazıb ki, Trump-ın milli təhlükəsizlik komandası aprelin 3-də keçirilən toplantıda Suriyadan tələsik çıxmamaqla bağlı xəbərdarlıq edib.\nSuriyanın Raqqa vilayətində aparıcı kürd rəsmisi Ilham Ahmed deyib ki, Trump-ın Suriyadan çıxmaqla bağlı istənilən qərarı “total xaos” yaradar, bu yaxınlarda İŞİD-dən alınmış ərazilərə təhlükə yaradar. Bu arada Türkiyə Suriyanın şimalındakı kürd yaraqlılara qarşı əməliyyatlar aparır.\nPentaqon rəsmilərinin xəbərdarlığına görə, Türkiyənin Afrində kürd qüvvələrinə hücumları İŞİD-ə “nəfəslik” verər, onlar Suriyada yenidən qruplaşa bilərlər.\nTrump-ın digər müşavirlərinin fikrincə, ABŞ-ın Suriyadan vaxtından qabaq çıxması bu ölkənin İran və Rusiyaya təhvil verilməsi demək olar ki, onlar da Suriya prezidenti Bashar al-Assad-ı dəstəkləyirlər.


Hökumətin maaş artımı oyunu |\nDəyişikliyə əsasən, əməyin 1, 2, 3 və 4-cü ödənilmə dərəcələrinə müvafiq olaraq 130 (əvvəl 116 ), 132 ( əvvəl 121), 134 ( əvvəl 126) və 136 (əvvəl 132) manat aylıq tarif (vəzifə) maaşı müəyyən edilib.İndiki dəyişikliyə əsas bu ildən minimum əməkhaqqının 116 manatdan 130 manata qaldırılması olub. Beləliklə də, 2018-ci ilin yanvarın 1-dən etibarən dövlət büdcəsindən maliyyələşən təşkilatlarda işləyən və 1, 2, 3 və 4-cü tarif dərəcəsi ilə maaş alanların aşağı əmək haqları 4 manatdan 14 manatadək artıb.\nBurda diqqətinizi 2 məqama cədvəl etmək istərdim. Birincisi, vahid tarif cədvəli 19 dərəcədən ibarətdir. Vahid tarif cədvəli üzrə ödəniş dərəcələri ixtisas tələbləri və iş stajı ilə fərqləndirilir. Məsələn. Ali məktəblərdə dosentlər iş stajından asılı olaraq 14-16 dərəcə ilə, professorlar isə 16-18 dərəcə ilə əmək haqqı alırlar. Hazırkı artım yalnız 1, 2, 3 və 4-cü dərəcə ilə aşağı əmək haqqı alanlara şamil olunur. Bu isə o deməkdir ki. 5-ci və ondan yuxarı olan bütün dərəcələr üzrə əməyin ödənişində dəyişiklik olmayacaq.\nİkincisi, Azərbaycan Milli Elmlər Akademiyasının (AMEA), AMEA-nın Naxçıvan və Gəncə bölmələrinin tabeliyində olan elmi müəssisə və təşkilatlar istisna olması onların əməyinin ödənilməsinin Vahid Tarif Cədvəlinin fərqli olması ilə əlaqədardır. Belə ki, həmin müəssisə və təşkilatlarda çalışanlara Vahid Tarif Cədvəlinin 1-ci dərəcəsi ilə 145 manat ödənildiyindən və bu məbləğ də minimum əmək haqqının hazırkı səviyyəsindən (130 manatdan) yüksək olduğuna görə, son dəyişikliklər onlara aid olunmur.\nHesab edirəm ki, Nazirlər Kabinetinin qərarı 3 səbəbdən ədalətli hesab oluna bilməzi. 1-si bu artım Vahid Tarif Cədvəlinin yalnız aşağı 4 dərəcəsini əhatə edir. İkincisi, ilk 4 dərəcəyə şamil olunan artımın məbləği hətta rəsmi inflyasiyanın dəyərsizləşdirdiyi 12,9 faizi belə ödəmək iqtidarında deyildir.\nÜçüncüsü, ötən qeydə alınan 12,8 faiz ümumi, o cümlədən ərzaq məhsulları üzrə 16,4 faiz xüsusi inflyasiyanın nəticəsində əmək haqqının dəyərsizləşməsi yalnız aşağı tarif dərəcələri üzrə deyil, bütün səviyyələrdə müşahidə olunub. Belə olan halda da artımın cüzi olsa da yalnız ilk 4 pilləyə şamil olunması və digər 15 dərəcənin inflyasiyadan qorumaq üçün indeksləşdirmənin aparılmaması sosial cəhətdən ədalətli sayıla bilməz.\nSabahdan bu məhsullar üçün gömrük rüsumu alınmayacaq – SİYAHI


Klub prezidentinin futbolçu ilə gizli münasibəti – Yataq fotosu yayıldı – Səhifə 230188 – Yenicag.Az\nAna Səhifə İdman Klub prezidentinin futbolçu ilə gizli münasibəti – Yataq fotosu yayıldı\nKlub prezidentinin futbolçu ilə gizli münasibəti - Yataq fotosu yayıldı\nYeni Çağ Media Qrupu – Fevral 09, 2018 - 16:48\nParaqvay futbolunda şok hadisə yaşanıb.\nYenicag.az xəbər verir ki, ölkənin birinci liqasında çıxış edən “Rubio Nu de Luque” klubunun prezidenti Antonio Gonzalesin komandanın futbolçusu Qabriel Bernardo Kaballero ilə münasibəti olduğu üzə çıxıb.\nHətta onların yataq fotoları da mətbuata sızıb. Bunun ardından açıqlama verən klub prezidenti futbolçu ilə münasibətini etiraf edib: “Düzü, onunla birlikdə olmuşam. Mənim üçün çox özəl idi”.\nQonzalesin sözlərinə görə, onun futbolçu ilə əlaqəsi iki il davam edib. Lakin Qabrielin başqa kluba keçmək istəyi “cütlüyün” münasibətini korlayıb. Klub prezidenti iddia edib ki, bu şəklin də ortaya çıxması futbolçunun şantajıdır.\nQeyd edək ki, klub prezidenti futbolçu ilə münasibətdə olduğu dövrdə ona ev və bahalı maşınlar alıb.\nfutbol, klub prezidenti, paraqvay, Antonio Gonzales, Qabriel Bernardo Kaballero,